ರಾಜಕುಮಾರ ವಿಲಿಯಂ, ಕೇಂಬ್ರಿಜ್‌ನ ಡ್ಯೂಕ್, ಹಾಗು ಕ್ಯಾಥರೀನ್ ಮಿಡಲ್ಟನ್ ರ ವಿವಾಹ ಸಮಾರಂಭ ವು ೨೯ ಏಪ್ರಿಲ್ ೨೦೧೧ರಂದು ಲಂಡನ್ ನ ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಯಲ್ಲಿ ಜರುಗಿತು. ರಾಣಿ ಎಲಿಜಬೆತ್ IIರ ಎರಡನೇ ಉತ್ತರಾಧಿಕಾರಿಯಾದ ರಾಜಕುಮಾರ ವಿಲಿಯಂ, ಕ್ಯಾಥರೀನ್ ಮಿಡಲ್ಟನ್ ರನ್ನು ಸೆಂಟ್ ಆಂಡ್ರ್ಯೂಸ್ ವಿಶ್ವವಿದ್ಯಾನಿಲಯದಲ್ಲಿ ಇಬ್ಬರೂ ಒಟ್ಟಾಗಿ ಓದುವಾಗ ಮೊದಲ ಬಾರಿಗೆ ೨೦೦೧ರಲ್ಲಿ ಸಂಧಿಸಿದರು. ೨೦ ಅಕ್ಟೋಬರ್ ೨೦೧೦ರಲ್ಲಿ ನಡೆದಂತಹ ಅವರ ನಿಶ್ಚಿತಾರ್ಥವನ್ನು ೧೬ ನವೆಂಬರ್ ೨೦೧೦ರಲ್ಲಿ ಪ್ರಕಟಿಸಲಾಯಿತು. ಮದುವೆಗೆ ಸಿದ್ಧತೆ ಹಾಗು ಸ್ವತಃ ಸಮಾರಂಭವು ಮಾಧ್ಯಮದ ಹೆಚ್ಚಿನ ಗಮನವನ್ನು ಸೆಳೆಯಿತು, ಜೊತೆಗೆ ವಿವಾಹ ಸಮಾರಂಭವನ್ನು ವಿಶ್ವದಾದ್ಯಂತ ನೇರ ಪ್ರಸಾರ ಮಾಡಲಾಯಿತು, ಹಾಗು ಇದನ್ನು ವಿಲಿಯಂ ತಂದೆತಾಯಿಯರಾದ ಚಾರ್ಲ್ಸ್, ವೇಲ್ಸ್ ನ ರಾಜಕುಮಾರ ಹಾಗು ಡಯಾನಾ, ವೇಲ್ಸ್ ನ ರಾಜಕುಮಾರಿಯೊಂದಿಗೆ ೧೯೮೧ರಲ್ಲಿ ಜರುಗಿದ ಮದುವೆಗೆ ಹಲವು ರೀತಿಯಲ್ಲಿ ಹೋಲಿಸುವುದರ ಜೊತೆಗೆ ಭಿನ್ನತೆಯನ್ನು ಗುರುತಿಸಲಾಗುತ್ತದೆ. ವಿಶ್ವಾದ್ಯಂತ ಈ ಮದುವೆಯನ್ನು ೩೦೦ ದಶಲಕ್ಷದಿಂದ ಹಿಡಿದು ಎರಡು ಶತಕೋಟಿ ಜನರು ವೀಕ್ಷಿಸಿದರೆಂದು ಅಂದಾಜಿಸಲಾಗುತ್ತದೆ, ಈ ನಡುವೆ ಯುನೈಟೆಡ್ ಕಿಂಗ್ಡಂನಲ್ಲಿ ೨೪.೫ ದಶಲಕ್ಷದಷ್ಟು ಜನರು ವಿವಾಹ ಸಮಾರಂಭವನ್ನು ನೇರವಾಗಿ ವೀಕ್ಷಿಸಿದರೆಂದು ಹೇಳಲಾಗುತ್ತದೆ. ಒಬ್ಬ ಸಾಮಾನ್ಯ ಪ್ರಜೆಯಾಗಿ ಕೇಟ್ ಮಿಡಲ್ಟನ್ ರಾಜಮನೆತದವರನ್ನು ವರಿಸಿದ ಕಾರಣಕ್ಕೆ ಅವರ ಸ್ಥಾನಮಾನದ ಬಗ್ಗೆ ಹೆಚ್ಚಿನ ಗಮನವನ್ನು ಕೇಂದ್ರೀಕರಿಸಲಾಯಿತು (ಅಂದರೆ ಅವರು ರಾಜಮನೆತನಕ್ಕೆ ಸೇರಿದವರಾಗಿರಲಿಲ್ಲ ಅಥವಾ ಶ್ರೀಮಂತವರ್ಗದ ಭಾಗವಾಗಿರಲಿಲ್ಲ). ಸಮಾರಂಭವು ಆರಂಭಗೊಳ್ಳುವ ಬಹಳಷ್ಟು ಮೊದಲೇ, ರಾಣಿ ವಿಲಿಯಂರಿಗೆ ಡ್ಯೂಕ್ ಆಫ್ ಕೇಂಬ್ರಿಡ್ಜ್, ಅರ್ಲ್ ಆಫ್ ಸ್ಟ್ರಾಟ್ಹೆರ್ನ, ಹಾಗು ಬ್ಯಾರನ್ ಕ್ಯಾರಿಕ್‌ಫರ್ಗುಸ್ ಬಿರುದುಗಳನ್ನು ನೀಡಿದರು. ಆದ್ದರಿಂದ ಮದುವೆ ನಂತರ, ಮಿಡಲ್ಟನ್ ಹರ್ ರಾಯಲ್ ಹೈನೆಸ್ಸ್ ದಿ ಡಚಸ್ ಆಫ್ ಕೇಂಬ್ರಿಡ್ಜ್ ಎನಿಸಿದರು. ರಾಜಕುಮಾರ ವಿಲಿಯಂ ಸಿಂಹಾಸನಕ್ಕೆ ಪ್ರಧಾನ ಉತ್ತರಾಧಿಕಾರಿಯಲ್ಲದ ಕಾರಣ, ವಿವಾಹ ಸಮಾರಂಭವು ಒಂದು ಸಂಪೂರ್ಣ ಸರ್ಕಾರಿ ಸಮಾರಂಭವಾಗಿರಲಿಲ್ಲ ಹಾಗು ಹಲವು ವಿಷಯಗಳನ್ನು ದಂಪತಿಯ ನಿರ್ಧಾರಕ್ಕೆ ಬಿಡಲಾಗಿತ್ತು, ಉದಾಹರಣೆಗೆ ಸುಮಾರು ೧,೯೦೦ರಷ್ಟಿದ್ದ ಅತಿಥಿಗಳ ಪಟ್ಟಿ. ಯುನೈಟೆಡ್ ಕಿಂಗ್ಡಂನಲ್ಲಿ ಅಂದು ಸಾರ್ವಜನಿಕ ರಜೆಯನ್ನು ನೀಡಲಾಗಿತ್ತು ಹಾಗು ಹಲವು ಶಿಷ್ಟಾಚಾರದ ಅಂಶಗಳನ್ನು ಒಳಗೊಂಡಿತ್ತು, ಇದರಲ್ಲಿ ಸರ್ಕಾರದ ಸಾರೋಟುಗಳ ಬಳಕೆ ಹಾಗು ಪದಾತಿ ಸೈನ್ಯಗಳು ಹಾಗು ರಾಜಕುಟುಂಬದ ಅಶ್ವಸೈನ್ಯಗಳ ಪಾತ್ರಗಳೂ ಸೇರಿತ್ತು. ಇದರಲ್ಲಿ ಬಹುತೇಕ ರಾಜ ಕುಟುಂಬದ ಸದಸ್ಯರು ಪಾಲ್ಗೊಂಡಿದ್ದರು, ಜೊತೆಗೆ ಹಲವು ವಿದೇಶಿ ರಾಜವಂಶಸ್ಥರು, ರಾಜತಾಂತ್ರಿಕರು, ಹಾಗು ದಂಪತಿ ಆಯ್ಕೆ ಮಾಡಿದ್ದಂತಹ ಖಾಸಗಿ ಅತಿಥಿಗಳು ಆಮಂತ್ರಿತರಾಗಿದ್ದರು. ಮಿಡಲ್ಟನ್, 270- (110 ) ಹಿಂಜೋಲುಳ್ಳ ಶ್ವೇತ ವಸ್ತ್ರವನ್ನು ಧರಿಸಿದ್ದರು, ಇದನ್ನು ಸಾರಾ ಬರ್ಟನ್ ಎಂಬ ಬ್ರಿಟಿಶ್ ವಸ್ತ್ರ ವಿನ್ಯಾಸಕಿ ವಿನ್ಯಾಸಗೊಳಿಸಿದ್ದರು ಹಾಗು ಮಹಾರಾಣಿ ನೀಡಿದ್ದಂತಹ ತಲೆಡಾಬನ್ನು ಧರಿಸಿದ್ದರು. ರಾಜಕುಮಾರ ವಿಲಿಯಂ ತಮ್ಮ ಗೌರವಯುತ ಪದವಿಯಾದ ಐರಿಶ್ ಗಾರ್ಡ್‌ಗಳ ಕರ್ನಲ್ ಸಮವಸ್ತ್ರವನ್ನು ಧರಿಸಿದ್ದರು. ವಿಲಿಯಂರ ಸಹೋದರ, ರಾಜಕುಮಾರ ಹ್ಯಾರಿ, ವಿಲಿಯಂ ರ ಬೆಸ್ಟ್ ಮ್ಯಾನ್(ವರನ ಸ್ನೇಹಿತ) ಆಗಿದ್ದರು, ವಧುವಿನ ಸಹೋದರಿ ಪಿಪ್ಪಾ, ಅವರ ವಧೂಸಖಿಯಾಗಿದ್ದರು. ವಿವಾಹ ಸಮಾರಂಭವು ಬೆಳಿಗ್ಗೆ ೧೧:೦೦ ಗಂಟೆಗೆ (+1) ಆರಂಭಗೊಂಡಿತು. ಜಾನ್ ರಾಬರ್ಟ್ ಹಾಲ್, ವೆಸ್ಟ್‌ಮಿನ್‌ಸ್ಟರ್ ಚರ್ಚಿನ ಮುಖ್ಯಾಧಿಕಾರಿ ಪ್ರಾರ್ಥನಾವಿಧಿಯನ್ನು ನಡೆಸಿಕೊಟ್ಟರು, ಜೊತೆಗೆ ಕ್ಯಾಂಟರ್ಬರಿಯ ಆರ್ಚ್ ಬಿಷಪ್ ರೋವನ್ ವಿಲ್ಲಿಯಂಸ್ ಸ್ವತಃ ಮದುವೆ ವಿಧಿಗಳನ್ನು ನಡೆಸಿದರು ಹಾಗು ಲಂಡನ್ ನ ಬಿಷಪ್ ರಿಚರ್ಡ್ ಚಾರ್ಟ್ರೇಸ್ ಧರ್ಮೋಪದೇಶವನ್ನು ಮಾಡಿದರು. ವಧುವಿನ ಸಹೋದರ ಜೇಮ್ಸ್ ಇದಕ್ಕೆ ವ್ಯಾಖ್ಯಾನವನ್ನು ನೀಡಿದರು. ಸಮಾರಂಭದ ನಂತರ, ನವ ವಧುವರರು ಮಹಡಿ ಉಪ್ಪರಿಗೆಯ ಮೇಲೆ ಕಾಣಿಸಿಕೊಳ್ಳುವ ಸಂಪ್ರದಾಯವನ್ನು ಪೂರೈಸಲು ಬಕಿಂಗ್ಹ್ಯಾಮ್ ಅರಮನೆಗೆ ಮೆರವಣಿಗೆಯ ಮೂಲಕ ಬಂದರು ಹಾಗು ದಿ ಮಾಲ್ ನಲ್ಲಿ ಜನರು ಒಟ್ಟಾಗಿ ಸೇರುವ ಮೊದಲು ಗೌರವ ಸೂಚಿಸಲು ವಿಮಾನಗಳು ವಿಧಿವತ್ತಾಗಿ ಸಾಲುಗಟ್ಟಿ ಹಾರಾಟ ನಡೆಸಿದವು. ನಂತರದಲ್ಲಿ ರಾಜಕುಮಾರ ತನ್ನ ಡಚೆಸ್ ಳನ್ನು ತಮ್ಮ ತಂದೆಯ ಸಾಂಪ್ರದಾಯಿಕ ಆಸ್ಟನ್ ಮಾರ್ಟಿನ್ DB೬ ವೊಲಾನ್ಟೆಯಲ್ಲಿ ಸ್ವಲ್ಪವೇ ದೂರವಿರುವ ಕ್ಲಾರೆನ್ಸ್ ಹೌಸ್ ಗೆ ಕರೆದೊಯ್ದರು, ಈ ವಾಹನವನ್ನು ರಾಜಕುಮಾರ ಹ್ಯಾರಿ ಹಾಗು ಜೇಮ್ಸ್ ಮಿಡಲ್ಟನ್ "JU೫T " ಎಂಬ ಸಂಖ್ಯಾ ಫಲಕದಿಂದ ಅಲಂಕರಿಸಿದ್ದರು. ವಿವಾಹದ ನಂತರ, ದಂಪತಿಗಳು ಉತ್ತರ ವೇಲ್ಸ್ ನಲ್ಲಿರುವ ಅಂಗ್ಲೆಸೆಯಲ್ಲಿ ತಮ್ಮ ವಾಸ್ತವ್ಯವನ್ನು ಮುಂದುವರೆಸುವ ಉದ್ದೇಶವನ್ನು ಹೊಂದಿದ್ದರು, ಇದಲ್ಲಿ ರಾಜಕುಮಾರ ವಿಲಿಯಂ ಶೋಧನಾ ಹಾಗು ರಕ್ಷಣಾ ವಿಮಾನಚಾಲಕರಾಗಿ ನೆಲೆಗೊಂಡಿದ್ದಾರೆ. == ದಂಪತಿ == ರಾಜಕುಮಾರ ವಿಲಿಯಂ, ವೇಲ್ಸ್ ನ ರಾಜಕುಮಾರ ಚಾರ್ಲ್ಸ್, ಹಾಗು ವೇಲ್ಸ್ ನ ರಾಣಿ ಡಯಾನಾ ದಂಪತಿಯ ಹಿರಿಯ ಪುತ್ರ, ಹಾಗು ರಾಣಿ ಎಲಿಜಬೆತ್ ಹಾಗು ಎಡಿನ್ಬರ್ಗ್ ನ ಡ್ಯೂಕ್, ರಾಜ ಫಿಲಿಪ್ ನ ಮೊಮ್ಮಗ. ಹೆಸರೇ ಸೂಚಿಸುವಂತೆ, ಕಾಮನ್ವೆಲ್ತ್ ಸಾಮ್ರಾಜ್ಯ ಗಳೆಂದು ಕರೆಯಲಾಗುವ ೧೬ ಸ್ವತಂತ್ರ ರಾಜ್ಯಗಳಿಗೆ ತಮ್ಮ ತಂದೆಯ ನಂತರ ಸಿಂಹಾಸನಕ್ಕೆ ಎರಡನೇ ಉತ್ತರಾಧಿಕಾರಿಯಾಗುತ್ತಾರೆ. ವಿಲಿಯಂ ಎಟನ್ ಕಾಲೇಜು ಲುಡ್ಗ್ರೋವ್ ಶಾಲೆಯಲ್ಲಿ, ಹಾಗು ಸೆಂಟ್ ಆಂಡ್ರ್ಯೂಸ್ ವಿಶ್ವವಿದ್ಯಾನಿಲಯದಲ್ಲಿ ತಮ್ಮ ಶಿಕ್ಷಣವನ್ನು ಪಡೆದರು. ನಂತರ ಇವರಿಗೆ ರಾಜಕುಟುಂಬದ ಅಶ್ವಸೈನ್ಯದ ಬ್ಲ್ಯೂಸ್ ಅಂಡ್ ರಾಯಲ್ಸ್ ಪಡೆಯಲ್ಲಿ ಸ್ಯಾಂಡ್ಹರ್ಸ್ಟ್ ನ ಅಧಿಕಾರಿಯನ್ನಾಗಿ ನಿಯೋಜಿಸಲಾಯಿತು. ನಂತರದಲ್ಲಿ ಅವರನ್ನು RAFಗೆ ವರ್ಗಾವಣೆ ಮಾಡಲಾಯಿತು ಹಾಗು ನಂತರದಲ್ಲಿ ಅಂಗ್ಲೆಸೆಯ ವ್ಯಾಲಿಯಲ್ಲಿ ಶೋಧನಾ ಹಾಗು ರಕ್ಷಣಾ ಪಡೆಯಲ್ಲಿ ಪೂರ್ಣಕಾಲಿಕ ವಿಮಾನಚಾಲಕರಾಗಿದ್ದಾರೆ. ಕ್ಯಾಥರೀನ್ "ಕೇಟ್" ಮಿಡಲ್ಟನ್ ಮೈಕಲ್ ಹಾಗು ಕ್ಯಾರಲ್ ಮಿಡಲ್ಟನ್ ದಂಪತಿಗಳ ಮೂವರು ಮಕ್ಕಳಲ್ಲಿ ಹಿರಿಯವರು. ಇವರು ಪಾಂಗ್ಬೌರ್ನೆ ಯಲ್ಲಿರುವ ಸೆಂಟ್ ಆಂಡ್ರ್ಯೂ'ಸ್ ಶಾಲೆ, ಮಾರ್ಲ್ಬರೋ ಕಾಲೇಜು, ಹಾಗು ಸೆಂಟ್ ಆಂಡ್ರ್ಯೂಸ್ ವಿಶ್ವವಿದ್ಯಾಲಯದಲ್ಲಿ ತಮ್ಮ ಶಿಕ್ಷಣವನ್ನು ಪಡೆದರು. ಪದವಿಯ ನಂತರ, ಅವರು ಚಿಲ್ಲರೆ ವ್ಯಾಪಾರದಲ್ಲಿ ಕಾರ್ಯನಿರ್ವಹಿಸಿದರು ಹಾಗು ನಂತರದಲ್ಲಿ ತಮ್ಮ ತಂದೆತಾಯಿಗಳ ವ್ಯವಹಾರದಲ್ಲಿ ಪರಿಕರಗಳ ಖರೀದಿದಾರರು/ಕ್ಯಾಟಲಾಗ್ ಛಾಯಾಗ್ರಾಹಕಿಯಾಗಿ ಕಾರ್ಯನಿರ್ವಹಿಸಿದರು. ಇವರು ಮೂಲತಃ ಇಂಗ್ಲಿಷ್ ಸಂತತಿಯವರು, ಆದರೆ ಕೆಲವು ದೂರದ ಸ್ಕಾಟಿಷ್ ಹಾಗು ಫ್ರೆಂಚ್ ಹುಗುಯೇನೋಟ್ ಪೂರ್ವಿಕರನ್ನು ಹೊಂದಿದ್ದಾರೆ. ಅವರ ತಂದೆಯ ಕುಟುಂಬವು ವೆಸ್ಟ್ ಯಾರ್ಕ್ ಶೈರ್ ನ ಲೀಡ್ಸ್ ನಲ್ಲಿ ನೆಲೆಗೊಂಡಿತ್ತು, ಅವರ ತಾಯಿಯ ಕುಟುಂಬವಾದ ಹ್ಯಾರಿಸನ್ ಗಳು, ಕೌಂಟಿ ಡರ್ಹ್ಯಾಮ್ ನಲ್ಲಿ ಕಾರ್ಮಿಕ ವರ್ಗದ ನೌಕರರು ಹಾಗು ಗಣಿಗಾರರಾಗಿದ್ದರು. ದಂಪತಿ ಸೆಂಟ್ ಆಂಡ್ರ್ಯೂಸ್ ವಿಶ್ವವಿದ್ಯಾಲಯದಲ್ಲಿ ಪದವಿ ಶಿಕ್ಷಣವನ್ನು ಪಡೆಯುತ್ತಿರುವ ಸಂದರ್ಭದಲ್ಲಿ ಸಂಧಿಸಿದರು. ಆ ಅವಧಿಯಲ್ಲಿ ಇಬ್ಬರೂ ತಮ್ಮ ಪದವಿಯ ಮೊದಲ ವರ್ಷದಲ್ಲಿ ಸೆಂಟ್ ಸಲ್ವಟಾರ್'ಸ್ ಹಾಲ್ ನಲ್ಲಿ ನೆಲೆಗೊಂಡಿದ್ದರು. ನಂತರದಲ್ಲಿ ಎರಡು ವರ್ಷಗಳ ಮಟ್ಟಿಗೆ ಪಟ್ಟಣದಲ್ಲಿ ತಮ್ಮ ವಾಸ್ತವ್ಯವನ್ನು ಹಂಚಿಕೊಂಡಿದ್ದರು. ಇವರಿಬ್ಬರೂ ಹದಿನೈದನೇ ಸಹೋದರ ಸಂಬಂಧಿಗಳಾಗುತ್ತಾರೆ—ಇವರಿಬ್ಬರಿಗೂ ಸರ್ ಥಾಮಸ್ ಫೇರ್ ಫ್ಯಾಕ್ಸ್ ಹಾಗು ಅವರ ಪತ್ನಿ ಆಗ್ನೆಸ್ ಪೂರ್ವಿಕರಾಗಿದ್ದಾರೆ— ಸಂಭಾವ್ಯವಾಗಿ ಇವರಿಬ್ಬರೂ ಹನ್ನೆರಡನೆ ಸಹೋದರ ಸಂಬಂಧಿಗಳಾಗುತ್ತಾರೆ, ಒಂದೊಮ್ಮೆ ತೆಗೆದುಹಾಕಿದ ಸಾಂದರ್ಭಿಕ ಸಾಕ್ಷ್ಯಗಳು, ಇವರಿಬ್ಬರೂ ಸರ್ ಥಾಮಸ್ ಲೆಯಿಟನ್ ಹಾಗು ಎಲಿಜಬೆತ್ ಕ್ನೋಲ್ಲಿಸ್ ರ ವಂಶಸ್ಥರೆಂದು ಸೂಚಿಸುತ್ತದೆ. == ನಿಶ್ಚಿತಾರ್ಥದ ಘೋಷಣೆ == ೧೬ ನವೆಂಬರ್ ೨೦೧೦ರಲ್ಲಿ, ಕ್ಲಾರೆನ್ಸ್ ಹೌಸ್, ವೇಲ್ಸ್ ನ ರಾಜಕುಮಾರರ ಹಿರಿಯ ಪುತ್ರ ರಾಜಕುಮಾರ ವಿಲಿಯಂ, ತಮ್ಮ ದೀರ್ಘಕಾಲಿಕ ಗೆಳತಿ ಕ್ಯಾಥರೀನ್ ಮಿಡಲ್ಟನ್ ರನ್ನು "೨೦೧೧ರ ವಸಂತ ಋತು ಅಥವಾ ಬೇಸಿಗೆಯಲ್ಲಿ, ಲಂಡನ್" ನಲ್ಲಿ ವಿವಾಹವಾಗುವರೆಂದು ಘೋಷಿಸಿತು. ಇವರಿಬ್ಬರೂ, ಕೀನ್ಯಾನಲ್ಲಿ ಖಾಸಗಿ ರಜೆಯನ್ನು ಅನುಭವಿಸುತ್ತಿರುವ ಸಂದರ್ಭದಲ್ಲಿ ಅಕ್ಟೋಬರ್ ೨೦೧೦ರಲ್ಲಿ ನಿಶ್ಚಿತಾರ್ಥವನ್ನು ಮಾಡಿಕೊಂಡಿದ್ದರು; ವಿಲಿಯಂ ಮಿಡಲ್ಟನ್ ಗೆ ತಮ್ಮ ತಂದೆ ತಮ್ಮ ತಾಯಿ, ವೇಲ್ಸ್ ನ ರಾಜಕುಮಾರಿ ಡಯಾನಾಗೆ ನೀಡಿದ್ದ ಅದೇ ನಿಶ್ಚಿತಾರ್ಥದ ಉಂಗುರವನ್ನು ನೀಡಿದರು—೧೮-ಕ್ಯಾರೆಟ್ ನ ಬಿಳಿ ಚಿನ್ನದ ಉಂಗುರದೊಂದಿಗೆ ೧೨-ಕ್ಯಾರೆಟ್ ಅಂಡಾಕಾರದ ಸಫೈರ್ ಹಾಗು ೧೪ ಸುತ್ತುಗಳ ವಜ್ರಗಳನ್ನು ಒಳಗೊಂಡಿತ್ತು. ಸರಿಸುಮಾರು ಇದೇ ಅವಧಿಯಲ್ಲಿ, ಇವರಿಬ್ಬರ ಮದುವೆಯ ನಂತರ, ವೇಲ್ಸ್ ನಲ್ಲಿರುವ ಐಲ್ ಆಫ್ ಆಂಗ್ಲೆಸೆಯಲ್ಲಿ ತಮ್ಮ ವಾಸ್ತವ್ಯವನ್ನು ಹೂಡುವರೆಂದು ಪ್ರಕಟಿಸಲಾಯಿತು, ಇಲ್ಲಿ ರಾಜಕುಮಾರ ವಿಲಿಯಂ ರಾಯಲ್ ಏರ್ ಫೋರ್ಸ್ ನಲ್ಲಿ ನೆಲೆಗೊಂಡಿದ್ದರು. "ದೀರ್ಘಾವಧಿಯಿಂದಲೂ ಇದಕ್ಕೆ ಅಭ್ಯಾಸ ಮಾಡುತ್ತಿರುವುದಾಗಿ....ಈ ಬಗ್ಗೆ ಅವರು ರೋಮಾಂಚನಗೊಂಡಿರುವುದಾಗಿ" ವೇಲ್ಸ್ ನ ರಾಜಕುಮಾರ ಹೇಳಿದರು, ಹಾಗು ರಾಣಿ ಎಲಿಜಬೆತ್ ದಂಪತಿಯ ಬಗ್ಗೆ ತಾವು "ಸಂಪೂರ್ಣವಾಗಿ ಹರ್ಷಗೊಂಡಿರುವುದಾಗಿ" ಹೇಳಿದರು. ರಾಯಲ್ ಮ್ಯಾರೇಜ್ ಆಕ್ಟ್ ೧೭೭೨ರ ಅನ್ವಯ ಮದುವೆಗೆ ತಮ್ಮ ವಿಧ್ಯುಕ್ತವಾದ ಒಪ್ಪಿಗೆಯನ್ನು ನಿಶ್ಚಿತಾರ್ಥದ ದಿವಸ ಬೆಳಿಗ್ಗೆ ಬ್ರಿಟಿಶ್ ಪ್ರೀವಿ ಕೌನ್ಸಿಲ್ ನಲ್ಲಿ ನೀಡಿದರು. ರಾಣಿಯ ಪ್ರಧಾನ ಮಂತ್ರಿಗಳ ಕಡೆಯಿಂದಲೂ ಸಹ ಶುಭಾಶಯಗಳು ಹರಿದುಬಂತು, ಇವರಲ್ಲಿ ಆಸ್ಟ್ರೇಲಿಯಾದ ಪ್ರಧಾನ ಮಂತ್ರಿ ಜೂಲಿಯಾ ಗಿಲ್ಲರ್ಡ್ ರ ಹಾರೈಕೆಯೂ ಸಹ ಸೇರಿತ್ತು, ಇವರು ಸೌಮ್ಯವಾದಿ ರಿಪಬ್ಲಿಕನ್ ಒಲವನ್ನು ಉಳ್ಳವರಾಗಿದ್ದಾರೆ. ಸಹಾಯಕ ವಿಲ್ಲೆಸ್ಡೆನ್ ನ ಬಿಷಪ್, ಪೀಟ್ ಬ್ರಾಡ್ಬೆಂಟ್ ಗಣತಂತ್ರವಾದಿ ದೃಷ್ಟಿಕೋನವನ್ನು ಹೊಂದಿದ್ದರು, ಇವರು ಫೇಸ್ ಬುಕ್ ನಲ್ಲಿ ವಿವಾಹದ ಬಗ್ಗೆ ಪ್ರಕಟವಾದ ವಿಮರ್ಶಾತ್ಮಕ ಪ್ರತಿಕ್ರಿಯೆಯನ್ನು ಪ್ರಕಟಿಸಿದರು. ಅವರು ನಂತರದಲ್ಲಿ ತಮ್ಮ ಮಾತುಗಳು "ಮನ ನೋಯಿಸುವ" ರೀತಿಯಲ್ಲಿತ್ತೆಂದು ಹೇಳುವುದರ ಜೊತೆಗೆ ಕ್ಷಮೆಯಾಚಿಸುತ್ತಾರೆ, ಆದರೆ ಅವರ ಹಿರಿಯರಾದ ಲಂಡನ್ ನ ಬಿಷಪ್ ರಿಚರ್ಡ್ ಚಾರ್ಟ್ರೆಸ್, "ಮತ್ತಷ್ಟು ಸೂಚನಾ ಪತ್ರವು ದೊರೆಯುವವರೆಗೂ" ಧರ್ಮಬೋಧಕ ವೃತ್ತಿಯಿಂದ ಹಿಂದಕ್ಕೆ ಸರಿಯಬೇಕೆಂದು ಸೂಚಿಸಿದರು. ನಿಶ್ಚಿತಾರ್ಥದ ಪ್ರಕಟಣೆಯ ನಂತರ, ದಂಪತಿಯು ನ್ಯೂಸ್ ನ ರಾಜಕೀಯ ಸುದ್ದಿ ಸಂಪಾದಕ ಟಾಮ್ ಬ್ರ್ಯಾಡ್ಬೈಗೆ ವಿಶೇಷ ಸಂದರ್ಶನವನ್ನು ನೀಡಿದರು ಹಾಗು ಸೆಂಟ್ ಜೇಮ್ಸ್ ಅರಮನೆಯಲ್ಲಿ ಫೋಟೋಕರೆಯನ್ನು ಆಯೋಜಿಸಿದರು. ೧೨ ಡಿಸೆಂಬರ್ ೨೦೧೦ರಂದು, ಬಕಿಂಗ್ಹ್ಯಾಮ್ ಅರಮನೆಯು ನಿಶ್ಚಿತಾರ್ಥದ ಅಧಿಕೃತ ಛಾಯಾಚಿತ್ರಗಳನ್ನು ಬಿಡುಗಡೆ ಮಾಡಿತು; ಇವುಗಳನ್ನು ನವೆಂಬರ್ ೨೫ರಲ್ಲಿ ಸೆಂಟ್ ಜೇಮ್ಸ್ ಅರಮನೆಯ ರಾಜಕುಟುಂಬದ ನಿವಾಸಗಳಲ್ಲಿ ಛಾಯಾಚಿತ್ರಗ್ರಾಹಕ ಮಾರಿಯೋ ಟೆಸ್ಟಿನೋ ತೆಗೆದಿದ್ದರು. ಮೊದಲು ನಡೆದ ನಿಶ್ಚಿತಾರ್ಥದಲ್ಲಿ ಮದುವೆಯು "೨೦೧೧ರ ವಸಂತ ಋತು ಅಥವಾ ಬೇಸಿಗೆಯಲ್ಲಿ" ನಡೆಯುವುದೆಂದು ಪ್ರಕಟಿಸಲಾಗಿತ್ತು. ಮದುವೆಯ ದಿನಾಂಕವು ಶುಕ್ರವಾರ ೨೯ ಏಪ್ರಿಲ್ ೨೦೧೧ ಎಂದು ೨೩ ನವೆಂಬರ್ ೨೦೧೦ರಂದು ದೃಢಪಡಿಸಲಾಯಿತು. ನಂತರದಲ್ಲಿ ಈ ದಿನವು ಯುನೈಟೆಡ್ ಕಿಂಗ್ಡಂನಲ್ಲಿ ಒಂದು ಸಾರ್ವಜನಿಕ ರಜೆಯೆಂದು ಘೋಷಿಸಲಾಯಿತು, ಇದನ್ನು ವಿಧ್ಯುಕ್ತವಾಗಿ ರಾಣಿ ತಮ್ಮ ಬ್ರಿಟಿಶ್ ಕೌನ್ಸಿಲ್ ನಲ್ಲಿ ೧೫ ಡಿಸೆಂಬರ್ ೨೦೧೦ರಲ್ಲಿ ದೃಢಪಡಿಸಿದರು. ಮದುವೆಯ ದಿನವನ್ನು ಅಧಿಕೃತ ಸಾರ್ವಜನಿಕ ರಜೆಯೆಂದು ಬರ್ಮುಡಾ, ಕ್ಯಾಯ್ಮನ್ ದ್ವೀಪಗಳು, ಐಲ್ ಆಫ್ ಮ್ಯಾನ್, ಗಿಬ್ರಾಲ್ಟರ್, ಗುಯೇರ್ನ್ಸೆ, ಜರ್ಸಿ, ಫಾಲ್ಕ್ ಲ್ಯಾಂಡ್ ದ್ವೀಪಗಳು, ಮೊಂಟ್ಸೆರ್ರಟ್ ಹಾಗು ಟರ್ಕ್ಸ್ ಹಾಗು ಕೈಕೋಸ್ ನಲ್ಲೂ ಸಹ ಘೋಷಿಸಲಾಯಿತು. ಏಪ್ರಿಲ್ ೨೯ನೇ ದಿನಾಂಕವು ಸ್ಕಾಟಿಷ್ ಸಂಸತ್ತಿನ ಚುನಾವಣೆಗಳು ಹಾಗು ಪರ್ಯಾಯ ಜನಮತ ಸಂಗ್ರಹದ ದಿನಾಂಕಕ್ಕಿಂತ ಆರು ದಿವಸ ಮುಂಚೆ ಬೀಳುವುದರಿಂದ, ಇದು ರಾಜಕೀಯ ಟೀಕೆಗೆ ಒಳಗಾಯಿತು. ಸ್ಟ್ರಾಥ್‌‍ಕ್ಲೈಡ್ ವಿಶ್ವವಿದ್ಯಾನಿಲಯದಲ್ಲಿ ರಾಜಕೀಯ ಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದ ಜಾನ್ ಕರ್ಟಿಸ್, ನಿಗದಿಯಾಗಿರುವ ಸ್ಕಾಟಿಷ್ ಚುನಾವಣೆಗಳಿಗೆ ಅಂದಿನ ದಿನಾಂಕವು "ದುರದೃಷ್ಟಕರವೆಂದು" ಹೇಳುತ್ತಾರೆ ಜೊತೆಗೆ "ರಾಜಕೀಯ ಚರ್ಚೆಯಲ್ಲಿ ರಾಜ ಕುಟುಂಬವು ಸಿಲುಕಿಕೊಳ್ಳುವುದು ಸಂಭಾವ್ಯವೆನಿಸುತ್ತದೆಂದು" ಅವರು ಹೇಳಿದರು. == ಯೋಜನೆ == ಗಮನಿಸಿ: ಎಲ್ಲ ಕಾಲಮಾನಗಳು ಬ್ರಿಟಿಷ್ ಸಮ್ಮರ್ ಟೈಮ್ ಗೆ (+01) ಅನ್ವಯವಾಗಿದೆ. ೨೩ ನವೆಂಬರ್ ೨೦೧೦ರಂದು, ಕ್ಲಾರೆನ್ಸ್ ಹೌಸ್, ಮದುವೆಯ ದಿನಾಂಕವನ್ನು ೨೯ ಏಪ್ರಿಲ್ ೨೦೧೧ ಎಂದು (ಸೆಂಟ್ ಕ್ಯಾಥೆರಿನ್ ಆಫ್ ಸಿಯೆನದ ವಾರ್ಷಿಕೊತ್ಸವದ ದಿನ) ಹಾಗು ಮದುವೆಯು ನಡೆಯುವ ಸ್ಥಳವನ್ನು ವೆಸ್ಟ್‌ಮಿನ್‌ಸ್ಟರ್ ಅಬ್ಬೆ ಎಂದು ಘೋಷಿಸಿತು. ಸೆಂಟ್ ಜೇಮ್ಸ್ ಅರಮನೆಯು, ವಿವಾಹ ಮಹೋತ್ಸವದ ಕಾರ್ಯಕ್ರಮವು ಸ್ಥಳೀಯ ಕಾಲಮಾನದ ಪ್ರಕಾರ ೧೧:೦೦ ಗಂಟೆಗೆ ಆರಂಭವಾಗುವುದೆಂದು ಜನವರಿ ೫ರಂದು ಪ್ರಕಟಿಸಿತು ಹಾಗು ವಧುವು ಕುದುರೆ ಸಾರೋಟಿಗೆ ಬದಲಾಗಿ ಕಾರ್ ನಲ್ಲಿ ಅಬ್ಬೆಗೆ ಆಗಮಿಸುವರೆಂದು ಘೋಷಿಸಿತು (ಸಾರೋಟಿನಲ್ಲಿ ಬರುವುದು ರಾಜಮನೆತನಕ್ಕೆ ಸೇರುವ ವಧುಗಳಿಗೆ ಒಂದು ಸಾಂಪ್ರದಾಯಿಕ ಸಾಗಣೆ-ವ್ಯವಸ್ಥೆಯಾಗಿತ್ತು.) ವಧುವಿನ ಕಾರು ದಿ ಮಾಲ್ ನುದ್ದಕ್ಕೂ ಸಾಗಿ, ಹಾರ್ಸ್ ಗಾರ್ಡ್ಸ್ ಪೆರೇಡ್ ಮೂಲಕ ಹಾದು, ನಂತರದಲ್ಲಿ ವೈಟ್ ಹಾಲ್ ಮೂಲಕ ಅಬ್ಬೆಯನ್ನು ತಲುಪಲು ಮಾರ್ಗವನ್ನು ಯೋಜಿಸಲಾಗಿತ್ತು. ಮುಂಚಿತವಾಗಿ ಮೋಟಾರು ಸವಾರರು ಹಾಗು ಪಾದಚಾರಿಗಳಿಗೆ ಸಮಾರಂಭದ ಅವಧಿಯಲ್ಲಿ ಈ ರಸ್ತೆಗಳ ಬಳಕೆಯನ್ನು ಮಾಡಿಕೊಳ್ಳದಂತೆ ಎಚ್ಚರಿಕೆ ನೀಡಲಾಗಿತ್ತು. , ಮೋಟಾರು ಸವಾರರು ಪರ್ಯಾಯ ಮಾರ್ಗಗಳಲ್ಲಿ ಹೋಗಬೇಕೆಂದು ಸೂಚನೆ ನೀಡಿತ್ತು, ಏಕೆಂದರೆ ಮಧ್ಯ ಲಂಡನ್ ಗೆ ವಸ್ತುತಃ ತಡೆ ನಿರ್ಮಿಸಲಾಗಿತ್ತು. === ವೆಚ್ಚ === ವಿವಾಹಕ್ಕೆ ತಗಲುವ ವೆಚ್ಚಗಳನ್ನು ರಾಜ ಕುಟುಂಬ ಹಾಗು ಮಿಡಲ್ಟನ್ ಕುಟುಂಬಗಳು ಭರಿಸುವುದಾಗಿಯೂ ಸಹ ಪ್ರಕಟಿಸಲಾಗಿತ್ತು, ಭದ್ರತೆ ಹಾಗು ಸಾರಿಗೆ ವ್ಯವಸ್ಥೆಗೆ ತಗಲುವ ವೆಚ್ಚವನ್ನು ಬ್ರಿಟಿಷ್ ಭಂಡಾರವು ಭರಿಸಿತು. ದಂಪತಿಯು ತಮಗೆ ನೀಡಲಾಗುವಂತಹ ಸಾಂಪ್ರದಾಯಿಕ ಮದುವೆ ಉಡುಗೊರೆಗಳ ಬದಲಿಗೆ ಧರ್ಮಾರ್ಥ ಸಂಸ್ಥೆಗಳಿಗೆ ದೇಣಿಗೆಯನ್ನು ನೀಡಬೇಕೆಂದೂ ಸಹ ಕೋರಿಕೊಂಡಿತ್ತು; ಆ ಉದ್ದೇಶಕ್ಕಾಗಿ ಇವರಿಬ್ಬರೂ ದಿ ಪ್ರಿನ್ಸ್ ವಿಲಿಯಂ ಅಂಡ್ ಮಿಸ್ ಕ್ಯಾಥೆರಿನ್ ಮಿಡಲ್ಟನ್ ಚ್ಯಾರಿಟೆಬಲ್ ಗಿಫ್ಟ್ ಫಂಡ್ ನ್ನು ಸ್ಥಾಪಿಸಿದರು, ಈ ನಿಧಿಯು ನ್ಯೂಜಿಲೆಂಡ್ ನ ಕ್ರೈಸ್ಟ್ ಚರ್ಚ್ ಅರ್ಥ್‌ಕ್ವೇಕ್ ಅಪೀಲ್ ಮುಂತಾದ ದರ್ಮಾರ್ಥ ಸಂಸ್ಥೆಗಳಿಗೆ ಕೆನೆಡಿಯನ್ ಕೋಸ್ಟ್ ಗಾರ್ಡ್ ಆಕ್ಸಿಲರಿ, ರಾಯಲ್ ಫ್ಲೈಯಿಂಗ್ ಡಾಕ್ಟರ್ ಸರ್ವೀಸ್ ಹಾಗು ಜೂವಲಾಜಿಕಲ್ ಸೊಸೈಟಿ ಆಫ್ ಲಂಡನ್ ನಂತಹ ಸಂಸ್ಥೆಗಳಿಗೆ ನೆರವು ನೀಡುವ ಬಗ್ಗೆ ತನ್ನ ಗಮನವನ್ನು ಹರಿಸಿದೆ. ವಿವಾಹದ ವೆಚ್ಚವು £೨೦ ದಶಲಕ್ಷವೆಂದು ವರದಿಯಾಗಿದೆ. ಆಸ್ಟ್ರೇಲಿಯನ್ ದಿನಪತ್ರಿಕೆ ಹೆರಾಲ್ಡ್ ಸನ್ ಭದ್ರತೆಗಾಗಿ $೩೨ ದಶಲಕ್ಷ ಹಾಗು ಹೂವಿಗಾಗಿ $೮೦೦,೦೦೦ ಖರ್ಚು ಮಾಡಲಾಗಿದೆಯೆಂದು ಅಂದಾಜಿಸಿತು. ಮದುವೆಗಾಗಿ ಅವಕಾಶ ನೀಡಲಾಗಿದ್ದ ವಿಶೇಷ ಸಾರ್ವಜನಿಕ ರಜೆಯ ವೆಚ್ಚದ ವಿಶ್ವಾಸಾರ್ಹ ಅಂದಾಜು £೧.೨ ಶತಕೋಟಿ ಹಾಗು £೨.೯ ಶತಕೋಟಿಯ ನಡುವೆಯಿದೆ. ಸರ್ಕಾರಿ ಪ್ರವಾಸಿ ಕಚೇರಿ ವಿಸಿಟ್ ಬ್ರಿಟನ್, ಮದುವೆಯು ಪ್ರವಾಸೋದ್ಯಮದಲ್ಲಿ ಉಚ್ಛ್ರಾಯ ಸ್ಥಿತಿಯನ್ನು ಉಂಟುಮಾಡುತ್ತದೆ, ಇದು ಹಲವರು ವರ್ಷಗಳ ಕಾಲ ಹಾಗೆ ಇರುತ್ತದೆಂದು ಅಂದಾಜಿಸಿತು, ಅಂತಿಮವಾಗಿ ಹೆಚ್ಚುವರಿ ೪ ದಶಲಕ್ಷ ಪ್ರವಾಸಿಗರನ್ನು ಆಕರ್ಷಿಸುವುದರ ಜೊತೆಗೆ ಪ್ರವಾಸೋದ್ಯಮಕ್ಕೆ £೨ ಶತಕೋಟಿ ಹಣವನ್ನು ಹುಟ್ಟುಹಾಕುತ್ತದೆಂದು ಅಂದಾಜಿಸಿತು. === ಅತಿಥಿಗಳ ಪಟ್ಟಿ === ೧೬ ಹಾಗು ೧೭ ಫೆಬ್ರವರಿಯಂದು, ರಾಣಿಯ ಹೆಸರಲ್ಲಿ ಅತಿಥಿಗಳ ಪಟ್ಟಿಯ ಮೂರು ಗುಂಪುಗಳನ್ನು ಪ್ರಕಟಿಸಲಾಯಿತು. ವಿಲಿಯಂ ಸಿಂಹಾಸನದ ಪ್ರಧಾನ ಉತ್ತರಾಧಿಕಾರಿಯಲ್ಲದ ಕಾರಣ, ವಿವಾಹವು "ಸರ್ಕಾರಿ ಸಮಾರಂಭ"ವಾಗಿರಲಿಲ್ಲ. ಈ ರೀತಿಯಾಗಿ, ೨೯ ಜುಲೈ ೧೯೮೧ರಲ್ಲಿ ಜರುಗಿದ ವೇಲ್ಸ್ ನ ರಾಜಕುಮಾರ ಚಾರ್ಲ್ಸ್, ಹಾಗು ಲೇಡಿ ಡಯಾನಾ ಸ್ಪೆನ್ಸರ್ ರ ವಿವಾಹಕ್ಕೆ ಆಹ್ವಾನಿತರಾಗಿದ್ದ ಹಲವು ಅತಿಥಿಗಳನ್ನು(ಅಥವಾ ಅಧಿಕಾರದಲ್ಲಿರುವ ಅವರ ಉತ್ತರಾಧಿಕಾರಿಗಳನ್ನು) ವಿಲಿಯಂ ರ ವಿವಾಹಕ್ಕೆ ಆಹ್ವಾನಿಸುವ ಅಗತ್ಯವಿಲ್ಲವೆಂದು ರಾಜತಾಂತ್ರಿಕ ಪತ್ರದ ಮೂಲಕ ಆದೇಶ ಹೊರಡಿಸಲಾಯಿತು. ಅತಿಥಿಗಳಲ್ಲಿ ಅರ್ಧದಷ್ಟು ಜನರು ದಂಪತಿಯ ಕುಟುಂಬ ಸದಸ್ಯರು ಹಾಗು ಸ್ನೇಹಿತರಾಗಿದ್ದರು, ಆದಾಗ್ಯೂ ಗಮನಾರ್ಹ ಸಂಖ್ಯೆಯಲ್ಲಿ ಕಾಮನ್ವೆಲ್ತ್ ನಾಯಕರುಗಳಿದ್ದರು (ಇದರಲ್ಲಿ UKಯನ್ನು ಹೊರತುಪಡಿಸಿ,ಕಾಮನ್ವೆಲ್ತ್ ಸಾಮ್ರಾಜ್ಯ ಗಳಲ್ಲಿ ರಾಣಿಯನ್ನು ಪ್ರತಿನಿಧಿಸುವ ಗವರ್ನರ್-ಜನರಲ್‌ಗಳು, ಕಾಮನ್ವೆಲ್ತ್ ಸಾಮ್ರಾಜ್ಯಗಳ ಪ್ರಧಾನ ಮಂತ್ರಿಗಳು, ಹಾಗು ಇತರ ಕಾಮನ್ವೆಲ್ತ್ ರಾಷ್ಟ್ರಗಳ ಸರ್ಕಾರದ ಮುಖ್ಯಾಧಿಕಾರಿಗಳು ಸೇರಿದ್ದರು), ಧಾರ್ಮಿಕ ಸಂಸ್ಥೆಗಳ ಸದಸ್ಯರು, ರಾಜತಾಂತ್ರಿಕ ಕಾರ್ಪ್ಸ್ ಗಳು, ಹಲವಾರು ಮಿಲಿಟರಿ ಅಧಿಕಾರಿಗಳು, ಬ್ರಿಟಿಷ್ ರಾಜಮನೆತನದ ಸದಸ್ಯರುಗಳು, ವಿದೇಶ ರಾಜ ಮನೆತನಗಳ ಸದಸ್ಯರುಗಳು, ಹಾಗು ವಿಲಿಯಂ ರ ಧರ್ಮಾರ್ಥ ಸಂಸ್ಥೆಗಳ ಪ್ರತಿನಿಧಿಗಳು ಹಾಗು ಅಧಿಕೃತವಾಗಿ ವಿಲಿಯಂ ಜತೆ ವ್ಯವಹರಿಸುವವರು ಸೇರಿದ್ದರು. ಆದಾಗ್ಯೂ ಸೆಂಟ್ ಜೇಮ್ಸ್ ಅರಮನೆಯು ಆಹ್ವಾನಿತರಾದವರ ಹೆಸರುಗಳನ್ನು ಪ್ರಕಟಿಸಲು ತಿರಸ್ಕರಿಸಿತು, ವರ್ಗಾನುಸಾರವಾಗಿ ಅತಿಥಿಗಳ ವಿವರಣೆಯನ್ನು ಪ್ರಕಟಿಸಲಾಯಿತು - ಈ ಪಟ್ಟಿಯಲ್ಲಿ ರಾಷ್ಟ್ರದಲ್ಲಿರುವ ವಿದೇಶಿ ಮುಖ್ಯಸ್ಥರ ಬಗ್ಗೆ ವಿವರಣೆ ಇರಲಿಲ್ಲ, ಆದಾಗ್ಯೂ ವಿದೇಶಿ ರಾಜ ಮನೆತನಗಳ ಸುಮಾರು ೪೦ ಸದಸ್ಯರುಗಳನ್ನು ಆಹ್ವಾನಿಸಲಾಗಿದೆಯೆಂದು ಘೋಷಿಸಲಾಯಿತು. ಸುಮಾರು ೧,೯೦೦ ಜನರನ್ನು ಒಳಗೊಂಡಿದ್ದ ಮೊದಲ ಪಟ್ಟಿಯಲ್ಲಿದ್ದ ಜನರು, ಅಬ್ಬೆಯಲ್ಲಿ ನಡೆದ ಸಮಾರಂಭದಲ್ಲಿ ಭಾಗವಹಿಸಿದರು. ಸರಿಸುಮಾರು ೬೦೦ ಜನರನ್ನು ಒಳಗೊಂಡಿದ್ದ ಎರಡನೇ ಪಟ್ಟಿಯ ಜನರನ್ನು ಬಕಿಂಗ್ಹ್ಯಾಮ್ ಅರಮನೆಯಲ್ಲಿ ರಾಣಿ ಆಯೋಜಿಸಿದ್ದ ಭೋಜನ ಕೂಟಕ್ಕೆ ಆಹ್ವಾನಿಸಲಾಗಿತ್ತು. ೩೦೦ ಹೆಸರನ್ನು ಒಳಗೊಂಡಿದ್ದ ಅಂತಿಮ ಪಟ್ಟಿಯಲ್ಲಿದ್ದ ಜನರನ್ನು, ವೇಲ್ಸ್ ನ ರಾಜಕುಮಾರ ಆಯೋಜಿಸಿದ್ದ ರಾತ್ರಿಯ ಭೋಜನಕೂಟಕ್ಕೆ ಆಹ್ವಾನಿಸಲಾಗಿತ್ತು. ಏಪ್ರಿಲ್ ೧೯ರಂದು ಆಲ್ ಐರ್ಲೆಂಡ್ ನ ಆರ್ಚ್ ಬಿಷಪ್ ಸೀನ್ ಕಾರ್ಡಿನಲ್ ಬ್ರಾಡಿ ತಾವು ವಿವಾಹ ಸಮಾರಂಭದಲ್ಲಿ ಪಾಲ್ಗೊಳ್ಳುವುದಾಗಿ ಹೇಳಿದರು. ಸಮಾರಂಭಕ್ಕೆ ಆಹ್ವಾನ, ಹಾಗು ಅದರ ಸ್ವೀಕಾರವನ್ನು, ಐರ್ಲೆಂಡ್ ನ ಕ್ಯಾಥೊಲಿಕ್ ಬಿಷಪ್ ಗಳ ವಕ್ತಾರರೊಬ್ಬರು "ಅಭೂತಪೂರ್ವ" ವೆಂದು ಬಣ್ಣಿಸುತ್ತಾರೆ. ವಕ್ತಾರರು, ಕಾರ್ಡಿನಲ್ ಬ್ರಾಡಿಯವರು ಉತ್ತರ ಐರ್ಲೆಂಡ್ ಶಾಂತಿ ಪ್ರಕ್ರಿಯೆಯಲ್ಲಿ ನೀಡಿದ ಕೊಡುಗೆಯನ್ನು ಗಮನದಲ್ಲಿರಿಸಿಕೊಂಡು ವಿವಾಹಕ್ಕೆ ಆಮಂತ್ರಣ ನೀಡಲಾಗಿತ್ತೆಂದು ಹೇಳುತ್ತಾರೆ. === ಮಾರ್ಗ === ವಧು ಹಾಗು ವರರ ಮಾರ್ಗವನ್ನು ಬಕಿಂಗ್ಹ್ಯಾಮ್ ಅರಮನೆ ಹಾಗು ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಯ ನಡುವೆ ಯೋಜಿಸಲಾಗಿತ್ತು, ದಿ ಮಾಲ್ ಮೂಲಕ, ಕ್ಲಾರೆನ್ಸ್ ಹೌಸ್ ನ್ನು ದಾಟಿ, ಹಾರ್ಸ್ ಗಾರ್ಡ್ಸ್ ರೋಡ್, ಹಾರ್ಸ್ ಗಾರ್ಡ್ಸ್ ಪೆರೇಡ್ ಮೂಲಕ, ಹಾರ್ಸ್ ಗಾರ್ಡ್ಸ್ ಆರ್ಚ್, ವೈಟ್ ಹಾಲ್ ಮೂಲಕ, ಪಾರ್ಲಿಮೆಂಟ್ ಸ್ಕ್ವೇರ್ ನ ದಕ್ಷಿಣ ಭಾಗಕ್ಕೆ, ಹಾಗು ಬ್ರಾಡ್ ಸ್ಯಾಂಚುರಿ ಮೂಲಕ ಮಾರ್ಗವನ್ನು ರಚಿಸಲಾಗಿತ್ತು. ಸಮಾರಂಭದ ನಂತರ, ದಂಪತಿಗಳು ಅದೇ ಮಾರ್ಗದ ಮೂಲಕ ಕುದುರೆ ಸಾರೋಟಿನಲ್ಲಿ ಹಿಂದಿರುಗಿ, ಬಕಿಂಗ್ಹ್ಯಾಮ್ ಅರಮನೆಯಲ್ಲಿ ರಾಣಿ ಆಯೋಜಿಸಿದ್ದ ಆರತಕ್ಷತೆ ಸಮಾರಂಭದಲ್ಲಿ ಪಾಲ್ಗೊಂಡರು. ಸಂಜೆ, ವೇಲ್ಸ್ ನ ರಾಜಕುಮಾರ ಖಾಸಗಿ ಭೋಜನ ಕೂಟವನ್ನು ಏರ್ಪಡಿಸಿದ್ದರು, ಇದರಲ್ಲಿ ರಾಣಿ ಪಾಲ್ಗೊಂಡಿರಲಿಲ್ಲ. === ಕಾಲಯೋಜನೆ === ಬೆಳಿಗ್ಗೆ ೬.೦೦ಯಿಂದ ಮೆರವಣಿಗೆ ಸಾಗುವ ಮಾರ್ಗಗಳು ಹಾಗು ಸುತ್ತಮುತ್ತಲಿನ ರಸ್ತೆಗಳಲ್ಲಿ ವಾಹನ ಸಂಚಾರವನ್ನು ನಿರ್ಬಂಧಿಸಲಾಗಿತ್ತು. ಬೆಳಿಗ್ಗೆ ೮.೧೫ರಿಂದ ಮುಖ್ಯ ಸಮುದಾಯ, ಗವರ್ನರ್ಸ್-ಜನರಲ್, ಕಾಮನ್ವೆಲ್ತ್ ಸಾಮ್ರಾಜ್ಯ ಗಳ ಪ್ರಧಾನ ಮಂತ್ರಿಗಳು ಹಾಗು ರಾಜತಾಂತ್ರಿಕರೆಲ್ಲರೂ, ಅಬ್ಬೆಗೆ ಬರತೊಡಗಿದರು. ರಾಜಕುಮಾರ ವಿಲಿಯಂ ಹಾಗು ಹ್ಯಾರಿ ನಂತರ ೧೦.೧೦ಕ್ಕೆ ಕ್ಲಾರೆನ್ಸ್ ಹೌಸ್ ನಿಂದ ಬೆಂಟ್ಲೆ ಸ್ಟೇಟ್ ಲಿಮೊಸೀನ್ ನಲ್ಲಿ ಹೊರಟು, ಬೆಳಿಗ್ಗೆ ೧೦.೧೮ ಆಗಮಿಸಿದರು, ಇವರ ನಂತರ ವಿದೇಶಿ ರಾಜ ಮನೆತನಗಳ ಪ್ರತಿನಿಧಿಗಳು, ಮಿಡಲ್ಟನ್ ಕುಟುಂಬ, ಹಾಗು ಕಡೆಯದಾಗಿ ರಾಜಕುಮಾರನ ಕುಟುಂಬವು ಆಗಮಿಸಿತು(ದಿ ಪ್ರಿನ್ಸಸ್ ರಾಯಲ್, ಡ್ಯೂಕ್ ಆಫ್ ಯಾರ್ಕ್, ಪ್ರಿನ್ಸಸ್ ಬಿಯಟ್ರೈಸ್ ಆಫ್ ಯಾರ್ಕ್, ಪ್ರಿನ್ಸೆಸ್ ಯುಜಿನಿ ಆಫ್ ಯಾರ್ಕ್, ದಿ ಅರ್ಲ್ ಹಾಗು ಕೌನ್ಟೆಸ್ ಆಫ್ ವೆಸ್ಸೆಕ್ಸ್, ವೈಸ್ ಅಡ್ಮಿರಲ್ ತಿಮೋಥಿ ಲಾರೆನ್ಸ್, ದಿ ಪ್ರಿನ್ಸ್ ಆಫ್ ವೇಲ್ಸ್ ಹಾಗು ಡಚಸ್ ಆಫ್ ಕಾರ್ನ್ವಾಲ್). ಸಂಪ್ರದಾಯದ ಪ್ರಕಾರವಾಗಿ, ರಾಣಿ ಹಾಗು ಡ್ಯೂಕ್ ಆಫ್ ಎಡಿನ್ಬರ್ಗ್, ಬಕಿಂಗ್ಹ್ಯಾಮ್ ಅರಮನೆಯಿಂದ ಹೊರಬಂದ ರಾಜ ಕುಟುಂಬದ ಕಡೆ ಸದಸ್ಯರು, ಇವರು ಬೆಳಿಗ್ಗೆ ೧೦.೪೮ಕ್ಕೆ ಅಬ್ಬೆಯನ್ನು ತಲುಪಿದರು. ವಧುವಿನ ಕಡೆಯವರು ನಂತರ ಮಾಜಿ ನಂಬರ್ ಒನ್ ಸ್ಟೇಟ್ ರೋಲ್ಸ್ ರಾಯ್ಸ್ ಫ್ಯಾಂಟಮ್ VIನಲ್ಲಿ ಕುಳಿತು ಗೋರಿಂಗ್ ಹೋಟೆಲ್ ನಿಂದ ಬೆಳಿಗ್ಗೆ ೧೦.೫೨ಕ್ಕೆ, ೧೧.೦೦ಕ್ಕೆ ಆರಂಭವಾಗುವ ವಿವಾಹವಿಧಿಗಳಿಗಾಗಿ ಅಬ್ಬೆಯನ್ನು ತಲುಪಿದರು. ವಿವಾಹವಿಧಿಗಳು ಮಧ್ಯಾಹ್ನ ೧೨.೧೫ಕ್ಕೆ ಪೂರ್ಣಗೊಂಡಿತು. ನಂತರ ನವದಂಪತಿ ಬಕಿಂಗ್ಹ್ಯಾಮ್ ಅರಮನೆಗೆ ಇತರ ರಾಜ ಕುಟುಂಬದ ಸದಸ್ಯರುಗಳು, ವರ ಹಾಗು ವಧುವಿನ ತಂದೆತಾಯಿಯರು, ಬೆಸ್ಟ್ ಮ್ಯಾನ್ ಹಾಗು ವಧುವಿನ ಸಂಗಾತಿಗಳು ಮೆರವಣಿಗೆಯಲ್ಲಿ ತೆರಳಿದರು. ೧.೨೫ಕ್ಕೆ, ದಂಪತಿ ಆವ್ರೋ ಲ್ಯಾಂಕಾಸ್ಟರ್ ಬಾಂಬರ್ ವಿಮಾನಗಳು, ಸೂಪರ್ ಮರೀನ್ ಸ್ಪಿಟ್ ಫೈರ್ ಫೈಟರ್ ಹಾಗು ಬ್ಯಾಟಲ್ ಆಫ್ ಬ್ರಿಟನ್ ಮೆಮೋರಿಯಲ್ ಫ್ಲೈಟ್ ನ ಹಾಕರ್ ಹರಿಕೇನ್ ಫೈಟರ್ ಸಾಲುಗಟ್ಟಿ ಹಾರಾಡುವುದನ್ನು ವೀಕ್ಷಿಸಲು ಬಕಿಂಗ್ಹ್ಯಾಮ್ ಅರಮನೆಯ ಬಾಲ್ಕನಿಯಲ್ಲಿ ಕಾಣಿಸಿಕೊಂಡರು, ನಂತರದಲ್ಲಿ ಕಾನಿಂಗ್ಸ್‌ಬೈನ ಎರಡು ಟೈಫೂನ್‌ಗಳು ಹಾಗು ಲೆಯುಚರ್ಸ್ ನ ಎರಡು ಟಾರ್ನೆಡೊ GR೪ಗಳು ಚಪ್ಪಟೆಯಾಗಿ ವಜ್ರಾಕೃತಿಯ ರಚನೆಯಲ್ಲಿ ಹಾರಾಟ ನಡೆಸಿದವು. == ಸಮಾರಂಭ == === ಸ್ಥಳ === ೯೬೦ ADಯಲ್ಲಿ ಸ್ಥಾಪನೆಯಾದ ವೆಸ್ಟ್‌ಮಿನ್‌ಸ್ಟರ್ ಅಬ್ಬೆ, ತನ್ನದೇ ಆದ ನಿರ್ದಿಷ್ಟ ಸ್ಥಾನಮಾನವನ್ನು ಹೊಂದಿದೆ ಹಾಗು ಇದು "ರಾಯಲ್ ಪೆಕ್ಯೂಲಿಯರ್" ಎಂದು ಪರಿಚಿತವಾಗಿದೆ. ಆದಾಗ್ಯೂ, ೧೦೬೬ರಿಂದಲೂ ಅಬ್ಬೆ ಪಟ್ಟಾಭಿಷೇಕಗಳ ಸಾಂಪ್ರದಾಯಿಕ ಸ್ಥಳವಾಗಿದೆ, ಇದು ಕೇವಲ ಇತ್ತೀಚಿಗಷ್ಟೇ ರಾಜಮನೆತನದ ವಿವಾಹ ಮಹೋತ್ಸವಗಳಿಗೆ ಆಯ್ಕೆ ಮಾಡಲಾದ ಚರ್ಚ್ ಗಳಾಗಿವೆ; ೧೯೧೮ಕ್ಕೂ ಮುನ್ನ, ರಾಜ ಮನೆತನದ ಬಹುತೇಕ ವಿವಾಹಗಳು ರಾಜ ಮನೆತನದ ಪ್ರಾರ್ಥನಾಲಯಗಳಲ್ಲಿ ಜರಗುತ್ತಿತ್ತು ಉದಾಹರಣೆಗೆ ಸೆಂಟ್ ಜೇಮ್ಸ್ ಅರಮನೆಯಲ್ಲಿರುವ ಚ್ಯಾಪೆಲ್ ರಾಯಲ್ ಹಾಗು ವಿಂಡ್ಸರ್ ಕ್ಯಾಸಲ್ ನಲ್ಲಿರುವ ಸೆಂಟ್ ಜಾರ್ಜ್'ಸ್ ಚ್ಯಾಪಲ್. ಸಾಮಾನ್ಯವಾಗಿ ೨೦೦೦ ಆಸನ ವ್ಯವಸ್ಥೆಯಿರುವ ಅಬ್ಬೆಯು, ಇತ್ತೀಚಿನ ರಾಜಮನೆತದ ಮದುವೆಗಳು ನಡೆಯುವ ಸ್ಥಳವಾಗಿದೆ, ಇದರಲ್ಲಿ ರಾಜಕುಮಾರ ಫಿಲಿಪ್ ರೊಂದಿಗೆ ಎಲಿಜಬೆತ್ IIರ (ಅಂದಿನ ರಾಜಕುಮಾರಿ ಎಲಿಜಬೆತ್) ವಿವಾಹ (೧೯೪೭), ಆಂಟೋನಿ ಆರ್ಮ್ಸ್ಟ್ರಾಂಗ್-ಜೋನ್ಸ್ ರೊಂದಿಗಿನ ರಾಜಕುಮಾರಿ ಮಾರ್ಗರೆಟ್ ರ ವಿವಾಹ (೧೯೬೦), ಮಾರ್ಕ್ ಫಿಲಿಪ್ಸ್ ರೊಂದಿಗಿನ ರಾಜಕುಮಾರಿ ಅನ್ನಿ ವಿವಾಹ (೧೯೭೩), ಹಾಗು ರಾಜಕುಮಾರ ಆಂಡ್ರ್ಯೂರೊಂದಿಗಿನ ಸಾರಾ ಫೆರ್ಗೂಸನ್ ರ ವಿವಾಹಗಳು (೧೯೮೬) ಸೇರಿವೆ. ಸಮಾರಂಭಕ್ಕಾಗಿ ಅಬ್ಬೆಯಲ್ಲಿ ಸೇರ್ಪಡೆ ಮಾಡಲಾದ ಒಂದು ಪ್ರಮುಖ ಅಲಂಕಾರಗಳಲ್ಲಿ ೨೦-ಅಡಿ ಎತ್ತರದ ಮರಗಳ ಪ್ರವೇಶ ಪಥ, ಆರು ಫೀಲ್ಡ್ ಮೇಪಲ್(ಏಸರ್ ಕುಲದ ಮರ) ಹಾಗು ಎರಡು ಬೇಲಿಮರಗಳನ್ನು ಮುಖ್ಯ ನಡುದಾರಿಗಳ ಎರಡೂ ಬದಿಯಲ್ಲಿ ನೆಡಲಾಗಿತ್ತು. === ವಧುವಿನ ಪಕ್ಷ === ರಾಜ ಸಂಪ್ರದಾಯವನ್ನು ಮುರಿದು—ಬೆಂಬಲಿಗ ನ ಬದಲಾಗಿ ತಮ್ಮ ಸಹೋದರ, ರಾಜಕುಮಾರ ಹ್ಯಾರಿಯನ್ನು ವರನು ತನ್ನ ಬೆಸ್ಟ್ ಮ್ಯಾನ್ ನನ್ನಾಗಿ(ವರನ ಗೆಳೆಯ) ಮಾಡಿಕೊಂಡಿದ್ದರು, ವಧು ತನ್ನ ಗೌರವಸಹಚರಿಯನ್ನಾಗಿ ತಮ್ಮ ಸಹೋದರಿ, ಪಿಪ್ಪಾಳನ್ನು ಆಯ್ಕೆ ಮಾಡಿಕೊಂಡಿದ್ದರು. ವಿವಾಹ ಸಮಾರಂಭದಲ್ಲಿ ನಾಲ್ಕು ಮಂದಿ ವಧುವಿನ ಪರಿಚಾರಿಕೆಯರು ಹಾಗು ಇಬ್ಬರು ಖಾಸಾ ಪರಿಚಾರಕರಿದ್ದರು: ಲೇಡಿ ಲೂಸಿ ವಿಂಡ್ಸರ್, ದಿ ಅರ್ಲ್ ಹಾಗು ಕೌನ್ಟೆಸ್ ಆಫ್ ವೆಸ್ಸೆಕ್ಸ್ ರ ಏಳು ವರ್ಷದ ಪುತ್ರಿ ಗೌರವಾನ್ವಿತೆ ಮಾರ್ಗರಿಟ ಆರ್ಮ್ ಸ್ಟ್ರಾಂಗ್-ಜೋನ್ಸ್, ವೈಕೌಂಟ್ ಹಾಗು ವೈಕೌನ್ಟೆಸ್ಸ್ ಲಿನ್ಲೆಯ್ ಅವರ ಎಂಟು-ವರ್ಷದ ಪುತ್ರಿ ಗ್ರೇಸ್ ವ್ಯಾನ್ ಕಸ್ಟೆಂ, ಜೋಡಿಯ ಸ್ನೇಹಿತ ಹಗ್ ವ್ಯಾನ್ ಕಸ್ಟೆಂರ ಮೂರು ವರ್ಷದ ಪುತ್ರಿ ಎಲಿಜಾ ಲೋಪ್ಸ್, ಡಚಸ್ ಆಫ್ ಕಾರ್ನ್ವಾಲ್ ರ ಮೂರು ವರ್ಷ ವಯಸ್ಸಿನ ಮೊಮ್ಮಗಳು ವಿಲಿಯಂ ಲೋಥರ್-ಪಿಂಕರ್ಟನ್, ವಿಲಿಯಂ ರ ಆಪ್ತ ಕಾರ್ಯದರ್ಶಿ ಮೇಜರ್ ಜೇಮಿ ಲೋಥರ್-ಪಿಂಕರ್ಟನ್ ರ ಹತ್ತು ವರ್ಷ ವಯಸ್ಸಿನ ಮಗ ಟಾಮ್ ಪೆಟ್ಟಿಫರ್, ರಾಜಕುಮಾರ ವಿಲಿಯಂ ಹಾಗು ಹ್ಯಾರಿಯ ಮಾಜಿ ದಾದಿ, "ಟಿಗ್ಗಿ" ಪೆಟ್ಟಿಫರ್ ರ ಎಂಟು-ವರ್ಷದ ಮಗ === ಮದುವೆಗೆ ಧರಿಸಿದಂತಹ ಉಡುಪು === ==== ವಧು ==== ವಧುವಿನ ವಸ್ತ್ರವನ್ನು, ಇಂಗ್ಲಿಷ್ ವಿನ್ಯಾಸಕಿ ಸಾರಾ ಬರ್ಟನ್ ಅಲೆಕ್ಸಾಂಡರ್ ಮ್ಯಾಕ್ಕ್ವೀನ್ ನಲ್ಲಿ ವಿನ್ಯಾಸಗೊಳಿಸಿದ್ದರು, ಇದನ್ನು ಸ್ಯಾಟಿನ್ ಬಟ್ಟೆಯಲ್ಲಿ ವಿನ್ಯಾಸಗೊಳಿಸಲಾಗಿತ್ತು ಹಾಗು ಮೇಲು ಅಲಂಕಾರ ಮಾಡಿದ ಕಸೂತಿಯುಳ್ಳ ರವಿಕೆ ಹಾಗು ಸ್ಕರ್ಟ್‌ನ್ನು ಒಳಗೊಂಡಿತ್ತು. ಕಸೂತಿಯುಳ್ಳ ರವಿಕೆಯ ವಿನ್ಯಾಸವನ್ನು ೧೮೨೦ರಲ್ಲಿ ಐರ್ಲೆಂಡ್ ನಲ್ಲಿ ಹುಟ್ಟಿಕೊಂಡ ಕ್ಯಾರಿಕ್ ಮ್ಯಾಕ್ರೋಸ್ಸ್ ಎಂಬ ವಿಧಾನದಿಂದ ಕೈಯಿಂದ ಮಾಡಲಾಗಿತ್ತು, ಇದರಲ್ಲಿ ಗುಲಾಬಿಗಳು, ಅರಸಿನ ಉಮ್ಮತ್ತಗಳು, ಡ್ಯಾಫಡಿಲ್ ಗಳು ಹಾಗು ತ್ರಿದಳಪರ್ಣಿಗಳನ್ನು ಬಿಡಿಸಿಕೊಂಡು ಕತ್ತರಿಸುವುದು ಸೇರಿದೆ ಹಾಗು ಇವುಗಳನ್ನು ದಂತವರ್ಣದ ರೇಷ್ಮೆ ಜಾಲರಿ ಬಟ್ಟೆಯ ಮೇಲೆ ಪ್ರತ್ಯೇಕವಾಗಿ ಅಂಟಿಸಲಾಗುತ್ತದೆ. ಈ ಮೆಲಲಂಕಾರದ ಕಸೂತಿಗಳನ್ನು, ಹ್ಯಾಂಪ್ಟನ್ ಕೋರ್ಟ್ ಪ್ಯಾಲೇಸ್ ನಲ್ಲಿ ನೆಲೆಗೊಂಡಿರುವ ರಾಯಲ್ ಸ್ಕೂಲ್ ಆಫ್ ನೀಡಲ್ ವರ್ಕ್ ನಲ್ಲಿ ಕೈಯಿಂದ ತಯಾರಿಸಲಾಯಿತು. ಮುಖಪರದೆಯನ್ನು ಕಾರ್ಟಿಯರ್ ಸ್ಕ್ರಾಲ್ ಟಿಯಾರ(ತಲೆಡಾಬು) ಸ್ಥಳದಲ್ಲಿ ಹಿಡಿದಿಟ್ಟಿತ್ತು. ೧೯೩೬ರಲ್ಲಿ ತಯಾರಿಸಿದ ಇದನ್ನು ರಾಣಿ ಅವರಿಗೆ ತಾತ್ಕಾಲಿಕವಾಗಿ ನೀಡಿದ್ದರು. ಇದನ್ನು ರಾಣಿ ತಂದೆ, ಡ್ಯೂಕ್ ಆಫ್ ಯಾರ್ಕ್(ತರುವಾಯ ರಾಜ ಜಾರ್ಜ್ ) ತಮ್ಮ ಡಚೆಸ್‌ಗಾಗಿ (ನಂತರದಲ್ಲಿ ರಾಣಿ ಎಲಿಜಬೆತ್ ಹಾಗು ರಾಣಿಯ ತಾಯಿ) ಮೂರು ವಾರಗಳಿಗೆ ಮುಂಚೆ ತಮ್ಮ ಸಹೋದರ ಎಡ್ವರ್ಡ್ ರಿಂದ(ಡ್ಯೂಕ್ ಆಫ್ ವಿಂಡ್ಸರ್) ಉತ್ತರಾಧಿಕಾರಿ ಪಟ್ಟವನ್ನು ಪಡೆಯುವ ಮುನ್ನ ಖರೀದಿಸಿದ್ದರು. ರಾಜಕುಮಾರಿ ಎಲಿಜಬೆತ್ (ಇಂದಿನ ರಾಣಿ) ತಲೆಡಾಬನ್ನು ತಮ್ಮ ತಾಯಿಯಿಂದ ೧೮ ನೇ ಹುಟ್ಟುಹಬ್ಬದಂದು ಉಡುಗೊರೆಯಾಗಿ ಪಡೆದರು. ೧೯೮೧ರಲ್ಲಿ ಜರುಗಿದ ವೇಲ್ಸ್ ರಾಜಕುಮಾರ ಚಾರ್ಲ್ಸ್ ಲೇಡಿ ಡಯಾನಾ ಸ್ಪೆನ್ಸರ್ ರ ವಿವಾಹದ ಸಂದರ್ಭದಲ್ಲಿ ವಧುವಿನ ತಲೆಯಿಂದ ಕಳಚಿಕೊಂಡಂತೆ ತಲೆಡಾಬು ಕಳಚಿಕೊಳ್ಳದಿರಲು, ಕ್ಯಾಥರೀನ್ ವಿನ್ಯಾಸಕರು "ಕೂದಲನ್ನು ಹಿಂದಕ್ಕೆ ಬಾಚಿ ತಲೆಡಾಬು ಅದರ ಸುತ್ತ ಕೂರುವಂತೆ ಮಾಡಿ, ನಂತರದಲ್ಲಿ ಮಧ್ಯದಲ್ಲಿ ಸಣ್ಣ ಜಡೆಗಳನ್ನು ಹೆಣೆದು, ನಂತರ ಡಾಬನ್ನು ಹೊಲಿದುಬಿಟ್ಟಿದ್ದರು." ವಧುವಿನ ಸಾಂಪ್ರದಾಯಿಕ ಉಡುಗೆಗಾಗಿ "ಸ್ವಲ್ಪ ಹಳೆಯದು, ಸ್ವಲ್ಪ ಹೊಸತು, ಸ್ವಲ್ಪ ಎರವಲು ಪಡೆದದ್ದು, ಸ್ವಲ್ಪ ನೀಲಿಯ ಬಣ್ಣಕ್ಕಾಗಿ," ಮಿಡಲ್ಟನ್ ರ ಗೌನ್ ಸಾಂಪ್ರದಾಯಿಕ ಕ್ಯಾರಿಕ್ ಮ್ಯಾಕ್ರೋಸ್ ಕಸೂತಿ ಕೆಲಸಗಳು ("ಹಳೆಯದು"), ಆಕೆಯ ಪೋಷಕರು ನೀಡಿದ ವಜ್ರದ ಓಲೆಗಳು ("ಹೊಸತು"), ರಾಣಿಯ ತಲೆಡಾಬು ("ಎರವಲು ಪಡೆದದ್ದು"), ಹಾಗು ರವಿಕೆಗೆ ನೀಲಿಯ ರಿಬ್ಬನ್ ಹೊಲಿಯಲಾಗಿತ್ತು ("ನೀಲಿ ಬಣ್ಣ"). ಪಾದರಕ್ಷೆಗಳೂ ಸಹ ಅಲೆಕ್ಸಾಂಡರ್ ಮ್ಯಾಕ್ ಕ್ವೀನ್‌ನಿಂದ ಬಂದಿದ್ದವು ಹಾಗು ಕಸೂತಿಯ ಮಾದರಿಯು ಮೆಲಲಂಕಾರಗಳೊಂದಿಗೆ ಉಡುಪಿಗೆ ಅನುಗುಣವಾಗಿದ್ದವು, ಇದನ್ನು ರಾಯಲ್ ಸ್ಕೂಲ್ ಆಫ್ ನೀಡಲ್ ವರ್ಕ್ ತಯಾರಿಸಿದ್ದವು. ವಧುವಿನ ಬೊಕೆಯನ್ನು ಶೇನ್ ಕಾಂನೊಲ್ಲಿ ವಿನ್ಯಾಸಗೊಳಿಸಿದ್ದರು, ವಧುವಿನ ಗುರಾಣಿ-ಆಕಾರದ ತಂತಿಯಿಂದ ಕೂಡಿದ ಬೊಕೆಯು ಮರ್ಟಲ್, ಲಿಲಿ ಆಫ್ ದಿ ವ್ಯಾಲಿ, ಸ್ವೀಟ್ ವಿಲಿಯಂ ಹಾಗು ಹಯಸಿಂತ್ ಗಳನ್ನು ಒಳಗೊಂಡಿತ್ತು. ಮಿಡಲ್ಟನ್ ರ ಕೇಶವನ್ನು ಸಡಿಲವಾದ ಸುರುಳಿಯಾಕಾರದಲ್ಲಿ ಈ ಸಂದರ್ಭಕ್ಕಾಗಿ ವಿನ್ಯಾಸಗೊಳಿಸಲಾಗಿತ್ತು, ಕೇಶವಿನ್ಯಾಸವನ್ನು ರಿಚರ್ಡ್ ವಾರ್ಡ್ ಸಲೂನ್ ನ ಜೇಮ್ಸ್ ಪ್ರೈಸೆ ವಿನ್ಯಾಸಗೊಳಿಸಿದ್ದರು. ವಧುವು ಅರಬೆಲ್ಲ ಪ್ರೆಸ್ಟನ್ ರಿಂದ ಖಾಸಗಿಯಾಗಿ ಪ್ರಸಾಧನ ತರಬೇತಿಯನ್ನು ಪಡೆದರು ಹಾಗು ಸಂಪೂರ್ಣವಾಗಿ ವಧುವಿನ ಪಕ್ಷವು ಬಾಬಿ ಬ್ರೌನ್ ಪ್ರಸಾದನ ಕಲಾವಿದ ಹನ್ನ ಮಾರ್ಟಿನ್ ರಿಂದ ಸಮಾರಂಭಕ್ಕೆ ಮುನ್ನ "ಪ್ರಸಾಧನಾ ಕಲಾ ಸಹಾಯವನ್ನು" ಪಡೆಯಿತು, ಆದರೆ ಅಂತಿಮವಾಗಿ ಮಿಡಲ್ಟನ್ ಸಮಾರಂಭಕ್ಕಾಗಿ ತಾವೇ ಮೇಕ್ಅಪ್ ಮಾಡಿಕೊಂಡರು. ಅವರ ಹೊರನೋಟವನ್ನು ಗುಲಾಬಿ ಬಣ್ಣದ ತುಟಿಗಳು ಹಾಗು ಕೆನ್ನೆಗಳೊಂದಿಗಿನ "ಮೃದುವಾದ ಅಸ್ಪಷ್ಟವಾದ ಕಣ್ಣು" ಎಂದು ವಿವರಿಸಲಾಗಿದೆ. ಅವರ ಉಗುರುಗಳಿಗೆ ಹಸ್ತಾಲಂಕಾರಿ ಮರಿನಾ ಸಂಡೋವಲ್ ಎರಡು ಬಣ್ಣದ ಉಗುರುಬಣ್ಣವನ್ನು ಬಳಸಿ ಅಲಂಕರಿಸಿದ್ದರು: "ಕಂಡೂ ಕಾಣದಂತಿದ್ದ ಗುಲಾಬಿ ಬಣ್ಣ" ಹಾಗು "ಸಂಪೂರ್ಣವಾದ ನಸು ಹಳದಿ ಕಂದು ಬಣ್ಣ" ವಧುವಿನ ಚರ್ಮದ ಛಾಯೆಗೆ ಹಾಗು ಅವರ ಗೌನ್ ಗೆ ಒಪ್ಪುವಂತಿತ್ತು. ==== ವಧುವಿನ ಸಂಗಡಿಗರು ==== ಗೌರವಾನುಚರೆ ಪಿಪ್ಪಾ ಮಿಡಲ್ಟನ್ ಸಹ ಅಲೆಕ್ಸಾಂಡರ್ ಮ್ಯಾಕ್ ಕ್ವೀನ್ ರ ಸಾರಾ ಬರ್ಟನ್ ವಿನ್ಯಾಸಗೊಳಿಸಿದ್ದ ಗೌನ್ ನ್ನು ಧರಿಸಿದ್ದರು. "ಭಾರವಾದ, ದಂತವರ್ಣದ ಸ್ಯಾಟಿನ್-ಆಧಾರದ ಕ್ರೇಪು ಬಟ್ಟೆಯನ್ನು ಧರಿಸಿದ್ದರು, ಜೊತೆಗೆ ಮುಂಭಾಗದಲ್ಲಿ ಮುಸುಕನ್ನು ಧರಿಸಿದ್ದರು ಹಾಗು ವಧುವಿನ ವಸ್ತ್ರದ ಮಾದರಿಯ ಅದೇ ಗುಂಡಿ ವಿವರ ಹಾಗು ಕಸೂತಿಯನ್ನು ಹೊಂದಿದ ವಸ್ತ್ರವನ್ನು ಧರಿಸಿದ್ದರೆಂದು" ವಿವರಿಸಲಾಗುತ್ತದೆ. ತನ್ನ ಸಹೋದರಿಯ ಮಾದರಿಯಲ್ಲಿ, ಈಕೆಯೂ ಸಹ ಬಾಬಿ ಬ್ರೌನ್ ನ ಪ್ರಸಾಧನ ಕಲಾವಿದೆ ಹನ್ನಾ ಮಾರ್ಟಿನ್‌ರ "ಪ್ರಸಾಧನ ಕಲಾ ಸಹಾಯವನ್ನು" ಪಡೆದುಕೊಂಡರು. ಆದರೆ ಮದುವೆಯ ದಿನದಂದು ಆಕೆಗೆ ಯಾರು ಮೇಕ್ ಅಪ್ ಮಾಡಿದರೆಂಬುದು ಇಂದಿಗೂ ಅಸ್ಪಷ್ಟವಾಗಿದೆ. ಆಕೆಯ ಕೂದಲನ್ನು ಸಡಿಲವಾಗಿ ಅರ್ಧ ಮೇಲಕ್ಕೆ, ಅರ್ಧ ಕೆಳಗೆ ಸುರುಳಿಯಾಗಿ ರಿಚರ್ಡ್ ವಾರ್ಡ್ ಸಲೂನ್ ನಿಂದ ವಿನ್ಯಾಸಗೊಳಿಸಲಾಗಿತ್ತು ಜೊತೆಗೆ ಕೂದಲನ್ನು ಒಂದು ಬದಿಗೆ ಬಾಚಿ ಹಾಗು ಕ್ಯಾಥರೀನ್‌ನ ಬೊಕೆಗೆ ಹೊಂದಿಕೆಯಾಗುವಂತೆ ಐವಿ ಹಾಗು ಲಿಲಿ ಆಫ್ ದಿ ವ್ಯಾಲಿಯಿಂದ ಚೌರಿಯನ್ನು ಹಾಕಲಾಗಿತ್ತು. ಚಿಕ್ಕ ವಯಸ್ಸಿನ ವಧುವಿನ ಗೆಳತಿಯರು ನಿಕಿ ಮ್ಯಾಕ್ಫಾರ್ಲನೆ ವಿನ್ಯಾಸಗೊಳಿಸಿದ್ದ ವಸ್ತ್ರಗಳನ್ನು ಧರಿಸಿದ್ದರು, ಈ ವಸ್ತ್ರಗಳನ್ನು ವಿಲ್ಟ್ ಶೈರ್ ಹಾಗು ಕೆಂಟ್ ನಲ್ಲಿರುವ ತಮ್ಮ ನಿವಾಸಗಳಲ್ಲಿ ಮ್ಯಾಕ್ಫಾರ್ಲನೆಯ ಪುತ್ರಿ ಚಾರ್ಲೆಟ್ ರ ಸಹಾಯದೊಂದಿಗೆ ಕಸೂತಿ ಮಾಡಲಾಗಿತ್ತು. ಗೌನ್ ಗಳು ವಧುವಿನ ವಸ್ತ್ರವನ್ನು ಪ್ರತಿನಿಧಿಸಿದ್ದವು ಹಾಗು ಇವುಗಳನ್ನು ಅದೇ ಮಾದರಿಯ ಬಟ್ಟೆ ಹಾಗು ಗುಂಡಿ ವಿವರದಿಂದ ಹಿಂಬದಿಯುದ್ದಕ್ಕೂ ಹಾಕಲಾಗಿತ್ತು. ಇವುಗಳನ್ನು "ಬ್ಯಾಲೆರಿನ-ಉದ್ದದ, ಸಂಪೂರ್ಣವಾದ, ಬಾಕ್ಸ್ ನೆರಿಗೆಯ ಸ್ಕರ್ಟ್" ಎಂದು ವಿವರಿಸಲಾಗಿದೆ ಹಾಗು ಇಂಗ್ಲಿಷ್ ಕ್ಲೂನಿ ಕಸೂತಿಯನ್ನು ಕೈಯಿಂದ ಹಾಕಲಾಗಿತ್ತು. ಅವರ ಐವಿ ಹಾಗು ಲಿಲಿ ಆಫ್ ದಿ ವ್ಯಾಲಿ ಹೂವಿನ ದಂಡೆಗಳು ೧೯೮೧ರಲ್ಲಿ ಮೈಕಲ್ ಮಿಡಲ್ಟನ್ ರೊಂದಿಗಿನ ವಿವಾಹದ ಸಮಯದಲ್ಲಿ ಕ್ಯಾಥರೀನ್ ರ ತಾಯಿ ಕ್ಯಾರಲ್ ರ ಕೇಶವಿನ್ಯಾಸದಿಂದ ಪ್ರಭಾವಿತಗೊಂಡಿದ್ದವು. ವಧುವಿನ ಗೆಳತಿಯರೆಲ್ಲರೂ ಸ್ಯಾಟಿನ್ ಮೇರಿ ಜೇನ್ ಶೈಲಿಯ ಪಾದರಕ್ಷೆಗಳನ್ನು ಧರಿಸಿದ್ದರು ಜೊತೆಗೆ ಡೆವೊನ್ -ಮೂಲದ ರೈನ್ ಬೊ ಕ್ಲಬ್ ವಿನ್ಯಾಸಗೊಳಿಸಿದ ಸ್ವರೋಸ್ಕಿ ಕ್ರಿಸ್ಟಲ್ ಬಕಲ್ ನ್ನು ಧರಿಸಿದ್ದರು. ಅವರ ಹೂವುಗಳನ್ನು ಶೇನ್ ಕಾನ್ನೊಲ್ಲಿ ವಿನ್ಯಾಸಗೊಳಿಸಿ, ಸಿದ್ಧಪಡಿಸಿದ್ದರು ಹಾಗು ಕ್ಯಾಥರೀನ್ ಬೊಕೆಯಲ್ಲಿದ್ದ ಹೂವುಗಳನ್ನೇ ಇವರ ಬೊಕೆಗಳಲ್ಲೂ ಬಳಸಲಾಗಿತ್ತು:ಲಿಲಿ-ಆಫ್-ದಿ-ವ್ಯಾಲಿ, ಸ್ವೀಟ್ ವಿಲಿಯಂ, ಹಾಗು ಹಯಸಿಂತ್. ಖಾಸಾ ಪರಿಚಾರಕರ ವಸ್ತ್ರಗಳನ್ನು ಕಷ್ಕೆತ್ ಅಂಡ್ ಪಾರ್ಟ್ನರ್ಸ್ ವಿನ್ಯಾಸಗೊಳಿಸಿದ್ದರು, ವಸ್ತ್ರವನ್ನು "ರೀಜೆನ್ಸಿಯ (೧೮೨೦ರ ಅವಧಿ) ಅವಧಿಯಲ್ಲಿ ಫುಟ್ ಗಾರ್ಡ್ ಅಧಿಕಾರಿ" ಧರಿಸುತ್ತಿದ್ದ ವಸ್ತ್ರದ ಮಾದರಿಯನ್ನು ಅನುಕರಿಸಿ ವಿನ್ಯಾಸಗೊಳಿಸಲಾಗಿತ್ತು. ಜೊತೆಗೆ ಐರಿಶ್ ಗಾರ್ಡ್ ಗಳ ಬಿರುದುಗಳನ್ನು ಒಳಗೊಂಡಿದ್ದವು, ಇವರಿಗೆ ರಾಜಕುಮಾರ ವಿಲಿಯಂ ಕರ್ನಲ್ ಆಗಿದ್ದಾರೆ. ಕೆಂಪು ಬಣ್ಣದ ಗಿಡ್ಡ ಅಂಗಿಯೊಂದಿಗೆ ಚಿನ್ನದ ಪೈಪಿಂಗ್ ಕೊಡಲಾಗಿತ್ತು ಹಾಗು ಕೊರಳುಪಟ್ಟಿಯ ಮೇಲೆ ಐರಿಶ್ ಶ್ಯಾಮ್ರಾಕ್ ಗಳನ್ನು ಅಳವಡಿಸಲಾಗಿತ್ತು. ಖಾಸಾ ಪರಿಚಾರಕರು ಚಿನ್ನದ ಹಾಗು ಕ್ರಿಮ್ಸನ್ ಬಣ್ಣದ ನಡುಪಟ್ಟಿಯನ್ನು ಧರಿಸಿದ್ದರು(ಗೊಂಡೆಗಳೊಂದಿಗೆ), ಇದು ರಾಜ ಮನೆತನದ ಸದಸ್ಯರೊಂದಿಗೆ ಉಪಸ್ಥಿತಿಯಲ್ಲಿ ಐರಿಶ್ ಗಾರ್ಡ್ಸ್‌ನಲ್ಲಿ ಅಧಿಕಾರಿಗಳು ಧರಿಸುತ್ತಿದ್ದ ಸಾಂಪ್ರದಾಯಿಕ ಉಡುಗೆ. ==== ವರ ಹಾಗು ಬೆಸ್ಟ್ ಮ್ಯಾನ್ ==== ರಾಜಕುಮಾರ ವಿಲಿಯಂ, ಗಾರ್ಡ್ ಆಫ್ ಹಾನರ್ ಆರ್ಡರ್ ನಲ್ಲಿ ಐರಿಶ್ ಗಾರ್ಡ್ಸ್ ಗಳ ಅಶ್ವಾರೋಹಿ ಅಧಿಕಾರಿಗಳ ಸಮವಸ್ತ್ರವನ್ನು ಧರಿಸಿದ್ದರು ಜೊತೆಗೆ ಚರ್ಮದ ಟೋಪಿಗೆ ಬದಲಾಗಿ ಕಾಲಾಳಿನ ಸಾದಾ ಟೋಪಿಯನ್ನು ಧರಿಸಿದ್ದರು. ರಾಯಲ್ ಏರ್ ಫೋರ್ಸ್ ನ ಫ್ಲೈಟ್ ಲೆಫ್ಟಿನೆಂಟ್ ಆದ ಇವರು ರಾಯಲ್ ನೇವಿಯಲ್ಲಿ ಲೆಫ್ಟಿನೆಂಟ್ ಗೆ ಸಮಾನಾಂತರ ಶ್ರೇಣಿಯನ್ನೂ ಹಾಗು ಬ್ಲೂಸ್ ಅಂಡ್ ರಾಯಲ್ಸ್ ನಲ್ಲಿ ಕ್ಯಾಪ್ಟನ್ ಆಗಿ ಸೇನಾ ಪದವಿಯನ್ನೂ ಸಹ ಹೊಂದಿದ್ದಾರೆ, ವಿಲಿಯಂ ಯಾವುದಾದರೂ ಕಿರಿಯ ಅಧಿಕಾರಿಗಳ ಶ್ರೇಣಿಯವರು ಧರಿಸುವ ಸಮವಸ್ತ್ರವನ್ನು ಧರಿಸಬಹುದಿತ್ತು. ಆದಾಗ್ಯೂ, ೧೦ ಫೆಬ್ರವರಿ ೨೦೧೧ರಲ್ಲಿ ಐರಿಶ್ ಗಾರ್ಡ್ಸ್ ಗಳ ಕರ್ನಲ್ ಆಗಿ ನೇಮಕಗೊಂಡಿದ್ದರಿಂದ, ಅವರು ಇದರ ಬದಲಿಗೆ ದಳದ ಸಂಪೂರ್ಣ ಸಮವಸ್ತ್ರವನ್ನು ಧರಿಸಲು ಆಯ್ಕೆ ಮಾಡಿಕೊಂಡರು. ಆರ್ಡರ್ ಆಫ್ ದಿ ಗಾರ್ಟರ್ ನ ಒಬ್ಬ ನೈಟ್ ಆಗಿ, ಅವರು ಆರ್ಡರ್ ನ ನೀಲಿ ರಿಬ್ಬನ್ ನನ್ನು ಧರಿಸಿದರು, ಅದರಲ್ಲಿ ವಿಂಗ್ಸ್ ಹಾಗು ಗೋಲ್ಡನ್ ಜ್ಯೂಬಿಲಿ ಮೆಡಲ್ ಅನ್ನು ಅಳವಡಿಸಿದ್ದರು. ಸಮವಸ್ತ್ರವನ್ನು ಕಷ್ಕೆತ್ ಅಂಡ್ ಪಾರ್ಟ್ನರ್ಸ್ ಸಿದ್ಧಪಡಿಸಿ, ಅವರಿಗೆ ಹೊಂದಿಸಿದರು. ಚರ್ಚನ್ನು ಪ್ರವೇಶಿಸುವಾಗ ವಿಲಿಯಂ ಖಡ್ಗವನ್ನು ಧರಿಸಿರಲಿಲ್ಲ. ರಾಜಕುಮಾರ ಹ್ಯಾರಿ, ಬ್ಲೂಸ್ ಅಂಡ್ ರಾಯಲ್ಸ್ ನ ಕ್ಯಾಪ್ಟನ್ ಸಮವಸ್ತ್ರವನ್ನು ಧರಿಸಿದ್ದರು, ಜೊತೆಗೆ ಮೋಸ್ಟ್ ನೋಬಲ್ ಆರ್ಡರ್ ಆಫ್ ದಿ ಗಾರ್ಟರ್ ಬಿರುದಿನ ಕಾದಾಳಿನ ಸಾದಾ ಟೋಪಿಯನ್ನು ಧರಿಸಿದ್ದರು. ಅವರು ಏಗ್ವಿಲೆಟ್(ಕೆಲವು ಸಮವಸ್ತ್ರಗಳಲ್ಲಿ ಎದೆಯ ಮೇಲೆ ಬರುವಂತೆ ಭುಜದಿಂದ ಇಳಿಬಿಟ್ಟಿರುವ, ಮೊನೆಕಟ್ಟು ತಗುಲಿಸಿರುವ ದಪ್ಪ ದಾರ), ಒಂದು ಅಡ್ಡ-ಬೆಲ್ಟ್ ಹಾಗು ಚಿನ್ನದ ನಡುಪಟ್ಟಿ ಬೆಲ್ಟ್ ನೊಂದಿಗೆ ಕತ್ತಿಯ ತೂಗುಹಾರವನ್ನು ಧರಿಸಿದ್ದರು, ಆದರೆ ಇದರಲ್ಲಿ ಕತ್ತಿ ಇರಲಿಲ್ಲ. ಅವರು ವಿಂಗ್ಸ್ ಆಫ್ ದಿ ಆರ್ಮಿ ಏರ್ ಕಾರ್ಪ್ಸ್ ಹಾಗು ಗೋಲ್ಡನ್ ಜ್ಯೂಬಿಲಿ ಹಾಗು ಅಫ್ಘಾನಿಸ್ತಾನ್ ಕ್ಯಾಂಪೈನ್ ಪದಕಗಳನ್ನು ಧರಿಸಿದ್ದರು. ವಿನ್ಯಾಸಕಾರ ಮಾರ್ಲನ್ ಕಷ್ಕೆತ್, ರಾಜಕುಮಾರರಿಗೆ ತಮ್ಮ ವಸ್ತ್ರಗಳೊಂದಿಗೆ ಹೊಂದಿದ್ದ ಕಾಳಜಿಯನ್ನು ಗುರುತಿಸಿ ಅದಕ್ಕೆ ತಕ್ಕಂತೆ ಉಡುಪುಗಳನ್ನು ಸಿದ್ಧಪಡಿಸಿದರು. ಇಂತಹ ಒಂದು ಕಾಳಜಿಯೆಂದರೆ ಅಬ್ಬೆಯ ಬಿಸಿಲು, ಹೀಗಾಗಿ ವಿನ್ಯಾಸಕಾರರು ವಸ್ತ್ರದ ಮೂಲ ರೂಪವನ್ನು ಉಳಿಸಿಕೊಂಡು ಬಿಸಿಯನ್ನು ಹೀರಿಕೊಳ್ಳುವಂತಹ ವಿಶೇಷ ವಸ್ತುವನ್ನು ಬಳಸಿದರು. ಇನ್ನು ಹೆಚ್ಚಿಗೆಯೆಂದರೆ, ಮಿಲಿಟರಿ ವಸ್ತ್ರಗಳು ಸಾಂಪ್ರದಾಯಿಕವಾಗಿ ಯಾವುದೇ ಜೇಬುಗಳನ್ನು ಹೊಂದಿರುವುದಿಲ್ಲ ಆದರೆ ರಾಜಕುಟುಂಬವು ಹ್ಯಾರಿಯ ವಸ್ತ್ರದಲ್ಲಿ ಜೇಬುಗಳನ್ನು ಇರಿಸಲು ಕೋರಿಕೊಂಡಿತು, ಈ ರೀತಿಯಾಗಿ ಕ್ಯಾಥರೀನ್ ರ ಮದುವೆ ಉಂಗುರವು ಕಳೆದುಹೋಗುವ ಭಯವಿರಲಿಲ್ಲ. === ವಿವಾಹ ವಿಧಿ === ಜೋಡಿಯು ಆಯ್ಕೆ ಮಾಡಿದ ಪ್ರಾರ್ಥನಾ ಕ್ರಮವು ಸೀರಿಸ್ ಒನ್ ಮಾದರಿಯಲ್ಲಿ ಇತ್ತು, ಇದು ೧೯೨೮ರ ಪ್ರೇಯರ್ ಬುಕ್ ಗೆ ವಸ್ತುತಃ ಸದೃಶವಾಗಿತ್ತು. ವೆಸ್ಟ್‌ಮಿನ್‌ಸ್ಟರ್ ಚರ್ಚ್ ನ ಮುಖ್ಯಸ್ಥ, ಜಾನ್ ಹಾಲ್, ಪ್ರಾರ್ಥನಾ ವಿಧಿಯನ್ನು ಕ್ಯಾಂಟರ್ಬರಿಯ ಆರ್ಚ್ ಬಿಷಪ್ ರೋವನ್ ವಿಲ್ಲಿಯಂಸ್ ರೊಂದಿಗೆ ಕೂಡಿ ನೆರವೇರಿಸಿದರು, ಜೊತೆಗೆ ಮದುವೆ ಕಾರ್ಯಗಳನ್ನೂ ಸಹ ನಿರ್ವಹಿಸಿದರು ಹಾಗು ಲಂಡನ್ ನ ಬಿಷಪ್ ರಿಚರ್ಡ್ ಚಾರ್ಟ್ರೆಸ್ ಧರ್ಮೋಪದೇಶವನ್ನು ಬೋಧಿಸಿದರು. ಕ್ಯಾಂಟರ್ಬರಿಯ ಆರ್ಚ್ ಬಿಷಪ್, ಇಂಗ್ಲೆಂಡ್ ಚರ್ಚ್ ನ ಅತ್ಯಂತ ಹಿರಿಯ ಬಿಷಪ್ ಗಳು, ಇಂಗ್ಲೆಂಡ್ ರಾಜರುಗಳು ಹಾಗು ಭವಿಷ್ಯದ ರಾಜರುಗಳ ವಿವಾಹ ವಿಧಿಯನ್ನು ನೆರವೇರಿಸುವುದು ಸಂಪ್ರದಾಯವಾಗಿದೆ. ಚಾರ್ಟ್ರೆಸ್, ವೇಲ್ಸ್ ರಾಜಕುಮಾರರ ಆಪ್ತ ಸ್ನೇಹಿತರಾಗಿದ್ದು, ರಾಜಕುಮಾರ ವಿಲಿಯಂ ಹಾಗು ಕೇಟ್ ಮಿಡಲ್ಟನ್ ಇಬ್ಬರಿಗೂ ಸ್ಥಿರೀಕರಣ ಸಂಸ್ಕಾರ ನೀಡಿದರು. ಪ್ರಾರ್ಥನಾ ವಿಧಿಯು ರಾಣಿ, ರಾಜಕುಮಾರ ಫಿಲಿಪ್ ಹಾಗು ಪಾದ್ರಿಯ ಮೆರವಣಿಗೆಯೊಂದಿಗೆ ಆರಂಭಗೊಂಡಿತು. ಇದಾದ ಸ್ವಲ್ಪ ಸಮಯದಲ್ಲಿ, ಕೇಟ್ ಮಿಡಲ್‌ಟನ್ ಮೆಟ್ರನ್ ಆಫ್ ಹಾನರ್ ಆದ ತಮ್ಮ ಪಕ್ಷ ಹಾಗು ಕಿರಿಯ ಸಹಾಯಕರುಗಳೊಂದಿಗೆ ಆಗಮಿಸಿದರು. ಸರ್ ಹ್ಯೂಬರ್ಟ್ ಪ್ಯಾರಿ ರಚಿತ ಗೀತೆಯನ್ನು ಗಾಯಕ ವೃಂದವು ಹಾಡುತ್ತಿದ್ದಂತೆ, ವಧುವು ತಮ್ಮ ತಂದೆಯ ತೋಳನ್ನು ಹಿಡಿದು ಮೂರುವರೆ ನಿಮಿಷಗಳ ಮೆರವಣಿಗೆಯನ್ನು ಮಧ್ಯಾಂಗಣದಲ್ಲಿ ಮಾಡಿ, ರಾಜಕುಮಾರ ವಿಲಿಯಂರನ್ನು ಸಂಧಿಸಿದರು. ವಿವಾಹ ವಿಧಿಯು, ವಿಧ್ಯುಕ್ತ ಪ್ರಾರ್ಥನೆಯೊಂದಿಗೆ ಮುಂದುವರೆಯಿತು ಹಾಗು ಮಂಡಳಿಯು ಜನಪ್ರಿಯ ಸ್ತೋತ್ರಗಳು, ಘೋಷಗಳು, ಗೀತೆಗಳು, ವಾದ್ಯ ಹಾಗು ಆರ್ಕೆಸ್ಟ್ರಾ ಸಂಗೀತಗಳ ಗಾಯನ ನಡೆದವು. ಮದುವೆಯ ನಿಷ್ಠಾಪ್ರತಿಜ್ಞೆಗಳಲ್ಲಿ, ಜೋಡಿಯು ಪರಸ್ಪರರೊಂದಿಗೆ "ಪ್ರೀತಿ, ನೆಮ್ಮದಿ, ಗೌರವ ಹಾಗು ಅನುಸರಿಸುವುದಾಗಿ" ಪ್ರತಿಜ್ಞೆ ಮಾಡಿದವು. ಇದಕ್ಕೆ ಒಂದು ಉಂಗುರದ ವಿನಿಮಯದೊಂದಿಗೆ ಮುದ್ರೆಯೊತ್ತಲಾಯಿತು. ವಧುವಿನ ಸಹೋದರ, ಜೇಮ್ಸ್ ಮಿಡಲ್ಟನ್ ಹೊಸ ಒಡಂಬಡಿಕೆಯಿಂದ ಎಪಿಸ್ಟೆಲ್ ಟು ದಿ ರೋಮನ್ಸ್ ನಿಂದ ಅಧ್ಯಾಯವನ್ನು ಪಠಿಸಿದರು(ಅಧ್ಯಾಯ ೧೨, ಚರಣಗಳು ೧-೨ ಹಾಗು ೯-೧೮) ಹಾಗು ಇದು ಸದಾಚಾರ ಹಾಗು ಶಾಂತಿಯಿಂದ ಕೂಡಿದ ಜೀವನವನ್ನು ನಡೆಸಲು ಒಂದು ಪ್ರಾರ್ಥನಾಕಾಲದ ಭಾಷಣವಾಗಿತ್ತು. ಧರ್ಮೊಪದೇಶವನ್ನು ಬೋಧಿಸಿದ ಲಂಡನ್ ನ ಬಿಷಪ್, ಕ್ಯಾಥರೀನ್ ಆಫ್ ಸಿಯೆನದಿಂದ ಉಲ್ಲೇಖವನ್ನು ಮಾಡುವ ಮೂಲಕ ಆರಂಭಿಸಿದರು, ಅಂದು ಕ್ಯಾಥರೀನ್ ಆಫ್ ಸಿಯೆನಳ ವಾರ್ಷಿಕೋತ್ಸವದ ದಿನವಾಗಿತ್ತು. ಬಿಷಪ್, ಜೋಡಿಯು ಯಾವುದೇ ಸ್ವಾರ್ಥವಿಲ್ಲದೆ, ಪರಸ್ಪರರ ಅಗತ್ಯಗಳನ್ನು ಗಮನಿಸುತ್ತಾ ಹಾಗು ಸುಧಾರಣೆ ಮಾಡಿಕೊಳ್ಳುವುದಕ್ಕಿಂತ ಪ್ರೀತಿಯ ಮೂಲಕ ಬದಲಾವಣೆ ಮಾಡಿಕೊಳ್ಳಬೇಕೆಂದು ಕೋರಿಕೊಂಡರು. ಅವರು ಧರ್ಮೋಪದೇಶವನ್ನು ಸ್ವತಃ ಜೋಡಿಯು ರಚಿಸಿದ ಪ್ರಾರ್ಥನೆಯೊಂದಿಗೆ ಪೂರ್ಣಗೊಳಿಸಿದರು: "ನಮ್ಮ ತಂದೆಯಾದ ದೇವನೇ,; ನಾವು ಹಂಚಿಕೊಳ್ಳುತ್ತಿರುವ ಪ್ರೀತಿ ಹಾಗು ನಮ್ಮ ಮದುವೆಯ ಸಂತಸಕ್ಕಾಗಿ ನಾವು ನಮ್ಮ ಕುಟುಂಬಗಳಿಗಾಗಿ ಋಣಿಯಾಗಿದ್ದೇವೆ. ಪ್ರತಿನಿತ್ಯದ ವ್ಯವಹಾರದಲ್ಲಿ ಯಾವುದು ಸತ್ಯ ಹಾಗು ಬದುಕಿನಲ್ಲಿ ಯಾವುದು ಮುಖ್ಯವಾದುದೋ ಅದರಲ್ಲಿ ನಮ್ಮನ್ನು ನಾವು ತೊಡಗಿಸಿಕೊಳ್ಳುವಂತೆ ಹರಸು ಹಾಗು ನಮ್ಮ ಸಮಯ ಹಾಗು ಪ್ರೀತಿ ಹಾಗು ಶಕ್ತಿಯೊಂದಿಗೆ ಉದಾರವಾಗಿರುವಂತೆ ನಮಗೆ ಸಹಾಯ ಮಾಡು. ನಾವಿಬ್ಬರೂ ಒಟ್ಟಾಗಿದ್ದು ಕಷ್ಟದಲ್ಲಿರುವವರಿಗೆ ಸೇವೆ ಸಲ್ಲಿಸಲು ಹಾಗು ಸಾಂತ್ವನಗೊಳಿಸಲು ನಮಗೆ ಬಲ ನೀಡಿ ನೆರವಾಗು. ಇದನ್ನು ನಾವು ಭಗವಂತ ಜೀಸಸ್ ಕ್ರೈಸ್ಟ್ ನ ಹೆಸರಿನಲ್ಲಿ ಕೋರಿಕೊಳ್ಳುತ್ತಿದ್ದೇವೆ. ಅಮೆನ್." ವಿವಾಹ ವಿಧಿಯು ಮತ್ತಷ್ಟು ಪ್ರಾರ್ಥನೆಗಳು ಹಾಗು ಡೀನ್ ಹಾಗು ಆರ್ಚ್ ಬಿಷಪ್ ಗಳ ಪ್ರವಚನದೊಂದಿಗೆ ಮುಂದುವರೆಯಿತು. ಹೊಸದಾಗಿ ರಚಿತವಾಗಿ ಗಾಯಕ ವೃಂದದ ಗೀತೆಯನ್ನು ಗಾಯಕವೃಂದವು ಹಾಡಿತು. ದಾಖಲಾತಿ ಪುಸ್ತಕಕ್ಕೆ ಸಹಿ ಹಾಕಿದ ನಂತರ, ವಿಲಿಯಂ ಹಾಗು ಕೇಟ್ ಚರ್ಚಿನ ಪಡಸಾಲೆಯಿಂದ ಇಳಿದು ಹೋಗಿ, ರಾಣಿಯ ಒಪ್ಪಿಗೆ ಪಡೆಯಲು ಅಲ್ಪಾವಧಿಗೆ ನಿಂತುಕೊಂಡರು. ಇವರನ್ನು ಮೆರವಣಿಗೆಯಲ್ಲಿ ವಧುವಿನ ಪಕ್ಷದ ಇತರ ಸದಸ್ಯರು, ಹಾಗು ಅವರ ಕುಟುಂಬಗಳು ಅನುಸರಿಸಿದರು, ಅಲ್ಲಿ ಇವರನ್ನು ಹೂ ಹಿಡಿದ ಇಬ್ಬರು ಚಿಕ್ಕ ಹುಡುಗಿಯರು ಸೇರಿಕೊಂಡರು. ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಯಿಂದ ಹೊರಟ ನಂತರ, ಘಂಟಾನಾದದೊಂದಿಗೆ, ಅವರು ವಿವಿಧ ಸೇವೆಗಳಲ್ಲಿದ್ದ ಆಯ್ದ ಪುರುಷ ಹಾಗು ಸ್ತ್ರೀಯರ ನಡುವೆ ಗಾರ್ಡ್ ಆಫ್ ಹಾನರ್ ಮೂಲಕ ಹಾದು ಹೋದರು, ಹಾಗು ಇವರಿಗೆ ನೆರೆದಿದ್ದ ಜನಸಮೂಹವು ಶುಭಾಶಯಗಳನ್ನು ತಿಳಿಸಿತು. ನವವಿವಾಹಿತ ದಂಪತಿಯು, ಎಡಕುದುರೆ ಸವಾರರು ಹಾಗು ಪರಿಚಾರಕ ಪದಾತಿದಳದೊಂದಿಗೆ ನಾಲ್ಕು ಬಿಳಿಯ ಕುದುರೆಗಳು ಎಳೆಯುವ ೧೯೦೨ರ ನಾಲ್ಕು ಚಕ್ರಗಳ ಸಾರೋಟನ್ನು ಏರಿದರು, ಹಾಗು ಇವರಿಗೆ ಲೈಫ್ ಗಾರ್ಡ್ ನ ಕುದುರೆ ಸವಾರ ರಕ್ಷಕರು ಭದ್ರತೆ ನೀಡಿದರು. ಇದೆ ರೀತಿಯಾದ ತೆರೆದ ಸಾರೋಟು ಉಳಿದ ವಧುವಿನ ಪಕ್ಷದ ಸದಸ್ಯರುಗಳನ್ನು ಕರೆದೊಯ್ದಿತು, ಇವರಿಗೆ ಬ್ಲೂಸ್ ಅಂಡ್ ರಾಯಲ್ಸ್ ಭದ್ರತೆಯನ್ನು ಒದಗಿಸಿತು. ರಾಣಿ ಹಾಗು ರಾಜ ಕುಟುಂಬದ ಇತರ ಸದಸ್ಯರುಗಳು ರಾಣಿಯ ಕ್ಲೆವ್ಲಂಡ್ ಬೇ ಕುದುರೆಗಳ ಸಾರೋಟಿನಲ್ಲಿ, ಹಾಗು ರಾಜವಂಶದ ಕಾರುಗಳಲ್ಲಿ ಹೊರಟರು. ==== ಸಂಗೀತ ==== ಎರಡು ಗಾಯಕವೃಂದ, ಒಂದು ವಾದ್ಯಗೋಷ್ಠಿ ಮತ್ತು ಬಾಜಾಬಜಂತ್ರಿ ಮೇಳ ಸೇವೆಗಾಗಿ ಸಂಗೀತವನ್ನು ನುಡಿಸಿತು. ಇವು ವೆಸ್ಟ್‌ಮಿನ್ಸ್‌ಟರ್ ಅಬ್ಬೆ ಗಾಯಕವೃಂದ, ಚಾಪೆಲ್ ರಾಯಲ್ ಗಾಯಕವೃಂದ, ಲಂಡನ್ ಚೇಂಬರ್ ವಾದ್ಯಗೋಷ್ಠಿ ಮತ್ತು ಸೆಂಟ್ರಲ್ ಬ್ಯಾಂಡ್ ಆಫ್ ದಿ ರಾಯಲ್ ಏರ್ ಫೋರ್ಸ್‌ನಿಂದ ಬಾಜಾಬಜಂತ್ರಿ ಮೇಳ. ಗಾಯಕವೃಂದಗಳನ್ನು ಆರ್ಗನ್ ವಾದಕ ಜೇಮ್ಸ್ ಓ ಡಾನೆಲ್ ಮತ್ತು ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಯ ಗಾನವೃಂದದ ಮುಖಂಡ ನಿರ್ದೇಶಿಸುತ್ತಾರೆ. ಅಬ್ಬೆಯ ಉಪ ಆರ್ಗನ್ ವಾದಕ, ರಾಬರ್ಟ್ ಕ್ವಿನ್ನಿ, ಆರ್ಗನ್ ನುಡಿಸುತ್ತಾರೆ. ಚಾಪೆಲ್ ರಾಯಲ್‌ನಲ್ಲಿ ಆರ್ಗನ್ ವಾದಕ,ಗಾಯಕವೃಂದದ ಮುಖಂಡ ಮತ್ತು ಸಂಗೀತರಚನೆಕಾರ ಆಂಡ್ರೀವ್ ಗ್ಯಾಂಟ್. ಲಂಡನ್ ಚೇಂಬರ್ ವಾದ್ಯಗೋಷ್ಠಿಯನ್ನು ಕ್ರಿಸ್ಟೋಫರ್ ವಾರೆನ್ ಗ್ರೀನ್ ನಿರ್ವಹಿಸುತ್ತಾರೆ, ಅವರು ಅದರ ಸಂಗೀತ ನಿರ್ದೇಶಕ ಮತ್ತು ಮುಖ್ಯ ನಿರ್ವಾಹಕ. ಬಾಜಾಬಜಂತ್ರಿಗಳನ್ನು ವಿಂಗ್ ಕಮ್ಯಾಂಡರ್ ಡಂಕನ್ ಸ್ಟಬ್ಸ್ ನಿರ್ದೇಶನದಲ್ಲಿ ನಿರ್ವಹಿಸಲಾಗುತ್ತದೆ. ವಧು ಚರ್ಚಿನ ಪಡಸಾಲೆಯಲ್ಲಿ ಐ ವಾಸ್ ಗ್ಲಾಡ್ ಗೀತೆಯ ನಡುವೆ ಸಾಗುತ್ತಾರೆ. ಈ ಗೀತೆಯನ್ನು ಸ್ತುತಿಗೀತೆ ೧೨೨ಯಿಂದ ಸರ್ ಚಾರ್ಲ್ಸ್ ಹಬರ್ಟ್ ಹೇಸ್ಟಿಂಗ್ಸ್ ಪ್ಯಾರಿ ಬರೆದಿದ್ದಾರೆ. ಪ್ರಿನ್ಸ್ ವಿಲಿಯಂ ಅವರ ಕಿರೀಟಧಾರಣೆಗಾಗಿ ವಿಲಿಯಂ ಅವರ ಮುತ್ತಜ್ಜನ ಅಜ್ಜ ಎಡ್ವರ್ಡ್ ೧೯೦೨ರಲ್ಲಿ ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಯಲ್ಲಿ ಇದನ್ನು ರಚಿಸಿದರು. ಈ ಸೇವೆಯ ಸಂದರ್ಭದಲ್ಲಿ ಮೂರು ಗೋಷ್ಠಿಯ ಗೀತೆಗಳನ್ನು ಹಾಡಲಾಯಿತು. ಮೊದಲನೆಯದು, Rhonddaರಾಗಕ್ಕೆ ಗೈಡ್ ಮಿ ಓ ಗ್ರೇಟ್ ರಿಡೀಮರ್. ಗೀತೆಯನ್ನು ಮೂಲತಃ ೧೮ನೇ ಶತಮಾನದ ಮೆಥೋಡಿಸ್ಟ್ ಬೋಧಕ ವಿಲಿಯಂ ವಿಲಿಯಂಸ್ ವೆಲ್ಶ್‌ನಲ್ಲಿ ಬರೆದಿದ್ದಾರೆ. ಇದನ್ನು ರಾಜಕುಮಾರಿ ಡಯಾನರ ಅಂತ್ಯಕ್ರಿಯೆಯಲ್ಲಿ ಹಾಡಲಾಯಿತು. ಎರಡನೇ ಗೀತೆ ಲವ್ ಡಿವೈನ್, ಆಲ್ ಲವ್ಸ್ ಎಕ್ಸೆಲಿಂಗ್‌ಗೆ ಪದಗಳನ್ನು ಚಾರ್ಲ್ಸ್ ವೆಸ್ಲಿ ರಚಿಸಿದ್ದಾರೆ ಮತ್ತು ಅದರ ರಾಗ ಬ್ಲೇನ್‌ವರ್ನ್ ‌ನ್ನು ವಿಲಿಂಯ ಪೆನ್‌ಫ್ರೋ ರೌಲ್ಯಾಂಡ್ಸ್ ೧೯೦೪-೧೯೦೫ರ ವೆಲ್ಶ್ ಪುನಶ್ಚೇತನದ ಕಾಲದಲ್ಲಿ ರಚಿಸಿದ್ದಾರೆ. ಈ ಗೀತೆಯನ್ನು ಡಚಸ್ ಆಫ್ ಕಾರ್ನ್‌ವಾಲ್‌ಗೆ ವೇಲ್ಸ್ ರಾಜಕುಮಾರನ ೨೦೦೫ರ ವಿವಾಹ ಸಮಾರಂಭದಲ್ಲಿ ಹಾಡಲಾಗಿದೆ. ಮೂರನೇ ಗೀತೆ "ಜೆರುಸಲೆಂ", ವಿಲಿಯಂ ಬ್ಲೇಕ್ ಅವರ ಕವನವನ್ನು ಆಧರಿಸಿದ್ದು, ಸರ್ ಚಾರ್ಲ್ಸ್ ಹಬರ್ಟ್ ಹೇಸ್ಟಿಂಗ್ಸ್ ಪ್ಯಾರಿ ಸಂಗೀತ ಒದಗಿಸಿದ್ದಾರೆ. ಸೇವೆಯಲ್ಲಿ ಕಾಣಿಸಿಕೊಂಡ ವೃಂದಗಾಯನದ ರಚನೆಗಳು ರಿಜಿಸ್ಟರ್ ಸಹಿ ಮಾಡುವ ಸಂದರ್ಭದಲ್ಲಿ ಬ್ಲೆಸ್ಟ್ ಪೇರ್ ಆಫ್ ಸೈರನ್ಸ್ , ಪಾಲ್ ಮೀಲರ್ ಅವರ ಉಬಿ ಕಾರಿಟಾಸ್ ಎಟ್ ಅಮೊರ್ ಸಂಗೀತ ಕೃತಿಯಾಗಿ, ಮತ್ತು ವಿಶೇಷವಾಗಿ ನಿಯುಕ್ತವಾದ ಗೀತೆ ಜಾನ್ ರಟ್ಟರ್ ಅವರ ದಿಸ್ ಈಸ್ ದಿ ಡೇ ವಿಚ್ ದಿ ಲಾರ್ಡ್ ಹ್ಯಾತ್ ಮೇಡ್". ಬಾಜಾಬಜಂತ್ರಿ ಮೇಳದ ನಾಯಕ ವಿಂಗ್ ಕಮ್ಯಾಂಡರ್ ಡಂಕನ್ ಸ್ಟಬ್ ಅವರ ಸ್ವಯಂ ರಚನೆ ವ್ಯಾಲಿಯಂಟ್ ಎಂಡ್ ಬ್ರೇವ್ ‌ನ್ನು ರಾಜ ದಂಪತಿ ವಿವಾಹ ದಾಖಲೆ ಪುಸ್ತಕಗಳಿಗೆ ಸಹಿ ಮಾಡುವಾಗ ನುಡಿಸಲಾಯಿತು. (ಇದು ಫ್ರೆಂಚ್‌ನಲ್ಲಿ "ವ್ಯಾಲಿಯಂಟ್ ಎಂಡ್ ಬ್ರೇವ್" ಎಂದು ಅನುವಾದವಾಗುತ್ತದೆ)೨೨ ಸ್ಕ್ವಾಡ್ರನ್ ಧ್ಯೇಯವಾಕ್ಯವಾಗಿದ್ದು, ಅದರಲ್ಲಿ ರಾಜಕುಮಾರ ವಿಲಿಯಂ ಉತ್ತರ ವೇಲ್ಸ್‌ನ ವ್ಯಾಲಿಯಲ್ಲಿ ಶೋಧನೆ ಮತ್ತು ರಕ್ಷಿಸುವ ಪೈಲಟ್ ಆಗಿದ್ದರು. ಬಾಜಾಬಜಂತ್ರಿ ನಿರ್ಗಮನ ಗೀತೆ, ವಾದ್ಯಗೋಷ್ಠಿ ಮೆರವಣಿಗೆ ವಿಲಿಯಂ ವಾಲ್ಟನ್ ಅವರಿಂದ "ಕ್ರೌನ್ ಇಂಪೀರಿಯಲ್"‌ಗೆ ಜತೆಗೂಡಿತು. ಇದನ್ನು ಜಾರ್ಜ್ VIಕಿರೀಟಧಾರಣೆಗಾಗಿ ರಚಿಸಲಾಗಿತ್ತು. ಇದನ್ನು ಕೂಡ ಚಾರ್ಲ್ಸ್ ಮತ್ತು ಡಯಾನ ವಿವಾಹದಲ್ಲಿ ನುಡಿಸಲಾಯಿತು. ಸೇವೆಯ ಮುನ್ನ ನುಡಿಸಿದ ಸಂಗೀತವು ಎರಡು ವಾದ್ಯ ಗೀತೆಗಳಿಂದ ಒಳಗೊಂಡಿತ್ತು. ಇವು ಸರ್ ಪೀಟರ್ ಮ್ಯಾಕ್ಸ್‌ವೆಲ್ ಡೇವಿಸ್(ವೆನಿ ಕ್ರಿಯೇಟರ್ ಸ್ಪಿರಿಟಸ್ ಮತ್ತು ಫೇರ್‌ವೆಲ್ ಟು ಸ್ಟ್ರಾಮ್‌ನೆಸ್)ಮತ್ತು ಜೆ.ಎಸ್. ಬ್ಯಾಕ್, ಬೆಂಜಮಿನ್ ಬ್ರಿಟನ್, ಫ್ರೆಡೆರಿಕ್ ಡೆಲಿಯಸ್, ಎಡ್ವರ್ಡ್ ಎಲ್ಗಾರ್, ಗೆರಾಲ್ಡ್ ಫಿಂಜಿ, ಚಾರ್ಲ್ಸ್ ವಿಲ್ಲಿಯರ್ಸ್ ಸ್ಟಾನ್‌ಫೋರ್ಡ್, ರಾಲ್ಫ್ ವಾಗಾನ್ ವಿಲಿಯಂಸ್ ಮತ್ತು ಪರ್ಸಿ ವಿಟ್‌ಲ್ಯಾಕ್ ಕೃತಿಗಳನ್ನು ಒಳಗೊಂಡಿದ್ದವು. ನೂತನವಾಗಿ ವಿವಾಹವಾದ ದಂಪತಿ ಮತ್ತು ಅತಿಥಿಗಳು ಚರ್ಚ್ ಬಿಡುತ್ತಿದ್ದಂತೆ ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಯ ಗಂಟೆಗಳು ಮೊಳಗಿದವು. === ವಿವಾಹದ ಉಂಗುರ === ಕ್ಯಾಥರೀನ್ ಅವರ ವಿವಾಹದ ಉಂಗುರವನ್ನು ವೆಲ್ಷ್ ಚಿನ್ನದಿಂದ ತಯಾರಿಸಲಾಗಿತ್ತು. ಉಂಗುರವನ್ನು ರಾಯಲ್ ವಾರಂಟ್ ಧಾರಕ ವಾರ್ಟ್‌ಸ್ಕಿ ಸೃಷ್ಟಿಸಿದ್ದಾರೆ. ಇದು ಗ್ವಿನೆಡ್, ಬ್ಯಾಂಗರ್, ನಾರ್ತ್ ವೇಲ್ಸ್ ಬೇರುಗಳನ್ನು ಹೊಂದಿದ ಕಂಪೆನಿ. ೧೯೨೩ರಿಂದೀಚೆಗೆ, ವಧುವಿನ ವಿವಾಹದ ಉಂಗುರಕ್ಕೆ ವೆಲ್ಷ್ ಚಿನ್ನವನ್ನು ಬಳಸುವುದು ರಾಜ ಕುಟುಂಬದಲ್ಲಿ ಸಂಪ್ರದಾಯವಾಗಿತ್ತು. ಈ ಉಂಗುರವನ್ನು ಸಣ್ಣ ಪ್ರಮಾಣದ ಚಿನ್ನದಿಂದ ತಯಾರಿಸಲಾಗಿದ್ದು, ರಾಣಿ ಎಲಿಜಬೆತ್ IIಗೆ ಉಡುಗೊರೆಯಾಗಿ ನೀಡಿದಾಗಿನಿಂದ ರಾಜಮನೆತನದ ವಾಲ್ಟ್ಸ್‌ಗಳಲ್ಲಿ ಇರಿಸಲಾಗಿತ್ತು. ಇದನ್ನು ದಂಪತಿ ವಾಸಿಸುವ ಏಂಜಲ್‌ಸೆಗೆ ಹೆಚ್ಚು ದೂರವಿಲ್ಲದ ನಾರ್ತ್ ವೇಲ್ಸ್ ಪರ್ವತಗಳ ಕ್ಲೋಗಾ ಚಿನ್ನದ ಗಣಿಯಿಂದ ತೆಗೆಯಲಾಗಿತ್ತು. ಹತ್ತೊಂಬತ್ತನೆ ಶತಮಾನದ ಕೊನೆಯಲ್ಲಿ ಕ್ಲೋಗಾ ಚಿನ್ನದ ಗಣಿ ಉಚ್ಛ್ರಾಯ ಸ್ಥಿತಿಯಲ್ಲಿತ್ತು. ಇಪ್ಪತ್ತನೆಯ ಶತಮಾನದ ಪೂರ್ವದಲ್ಲಿ ಅದನ್ನು ಪರಿತ್ಯಜಿಸಲಾಯಿತು ಮತ್ತು ೧೯೯೨ರಲ್ಲಿ ಮರುತೆರೆಯಲಾಯಿತು ಮತ್ತು ೧೯೯೮ರಲ್ಲಿ ಅಂತಿಮವಾಗಿ ಮುಚ್ಚಲಾಯಿತು. ರಾಣಿಯು ಪ್ರಿನ್ಸ್ ವಿಲಿಯಂ ಅವರಿಗೆ ಚಿನ್ನದ ಚೂರನ್ನು ನೀಡಿದ್ದು, ಅದು ಕುಟುಂಬದಲ್ಲಿ ಅನೇಕ ವರ್ಷಗಳ ಕಾಲವಿತ್ತು ಎಂದು ಅರಮನೆ ಮೂಲ ತಿಳಿಸಿದೆ. ಸಮಾರಂಭದಲ್ಲಿ ವಿವಾಹದ ಉಂಗುರವನ್ನು ಪಡೆಯದಿರಲು ಪ್ರಿನ್ಸ್ ವಿಲಿಯಂ ನಿರ್ಧರಿಸಿದ್ದರು. === ವಿವಾಹದ ನಂತರ ಬಿರುದು === ವಿವಾಹದ ದಿನದ ಬೆಳಿಗ್ಗೆ, ವಿಲಿಯಂ ಅವರಿಗೆ ಡ್ಯೂಕ್ ಆಫ್ ಕೇಂಬ್ರಿಜ್, ಅರ್ಲ್ ಸ್ಟ್ರಾತ್‌ಹರ್ನ್ ಮತ್ತು ಬಾರನ್ ಕ್ಯಾರಿಕ್‌ಫರ್ಗಸ್ ಬಿರುದುಗಳನ್ನು ನೀಡಲಾಯಿತು. ಕ್ಯಾಥರೀನ್ ವಿವಾಹದ ನಂತರ ರಾಜಕುಟುಂಬದ ಡಚೆಸ್ ಆಫ್ ಕೇಂಬ್ರಿಜ್ ಎನಿಸಿದರು. ರಾಜಮನೆತನದ ರಾಜಕುಮಾರರ ಜತೆ ವಿವಾಹದ ನಂತರ ಇದು ಬಿರುದುಗಳನ್ನು ನೀಡುವ ಸಂಪ್ರದಾಯವಾಗಿದ್ದು, ಅವರಿಗೆ ಮುಂಚೆ ಈ ಬಿರುದು ಇರಲಿಲ್ಲ(ಉದಾಹರಣೆಗೆ ಪ್ರಿನ್ಸ್ ಆಂಡ್ರಿವ್ ೧೯೮೬ರಲ್ಲಿ ವಿವಾಹವಾದಾಗ, ಡ್ಯೂಕ್ ಆಫ್ ಯಾರ್ಕ್ ಬಿರುದು ನೀಡಲಾಯಿತು. ಈ ಬಿರುದುಗಳು ಸಾಂಕೇತಿಕ ಅರ್ಥಗಳನ್ನು ಕೂಡ ಹೊಂದಿದೆ-ಸ್ಟ್ರಾಧರ್ನ್ ಸ್ಕಾಟಲ್ಯಾಂಡ್‌ನ ಸೇಂಟ್ ಆಂಡ್ರೀವ್ಸ್ ಫೈಫ್‌ಗೆ ಹತ್ತಿರದಲ್ಲಿದೆ. ಅಲ್ಲಿ ದಂಪತಿ ವಿದ್ಯಾರ್ಥಿಗಳಿದ್ದಾಗ ಭೇಟಿಯಾಗಿದ್ದರು ಮತ್ತು ಉತ್ತರ ಐರ್ಲೆಂಡ್‌ನ ಕ್ಯಾರಿಕ್‌ಫರ್ಗಸ್. ವೇಲ್ಸ್ ಜತೆ ಪ್ರಸಕ್ತ ಹಕ್ಕುದಾರಿಯ ಸಂಪರ್ಕದೊಂದಿಗೆ ಇಂಗ್ಲೆಂಡ್‌ನಲ್ಲಿ ಡ್ಯೂಕ್ ಆಫ್ ಕೇಂಬ್ರಿಜ್ ಆಗುವುದರೊಂದಿಗೆ, ಅವರ ಸಾಮೂಹಿಕ ಬಿರುದುಗಳು ಯುನೈಟೆಡ್ ಕಿಂಗ್ಡಮ್‌ನ ಪ್ರತಿ ನಾಲ್ಕು ರಾಷ್ಟ್ರಗಳೊಂದಿಗೆ ಸಂಪರ್ಕ ಸಾಧಿಸುತ್ತದೆ. == ಕುಟುಂಬದ ಆಚರಣೆಗಳು == ರಾಣಿಯು ಬಕಿಂಗ್‌ಹ್ಯಾಂ ಅರಮನೆಯಲ್ಲಿ ಭೋಜನ ಸಮಯದ ಆರತಕ್ಷತೆಯನ್ನು ಆಯೋಜಿಸಿದರು. ವಿವಾಹಿತ ದಂಪತಿಯೊಂದಿಗೆ ಸಾರೋಟು ಆಗಮಿಸಿದ ಕೂಡಲೇ ಇದು ಆರಂಭವಾಯಿತು. ದಂಪತಿಯ ಅಧಿಕೃತ ಮತ್ತು ಖಾಸಗಿ ಜೀವನಗಳನ್ನು ಬಿಂಬಿಸುವ ಸಮೂಹದಿಂದ ಆಯ್ದ ಅತಿಥಿಗಳಿಗೆ ಇದು ಖಾಸಗಿ ಕೂಟವಾಗಿತ್ತು. ಆರತಕ್ಷತೆಯಲ್ಲಿ, ದಂಪತಿ ಬಕಿಂಗ್‌ಹ್ಯಾಂ ಅರಮನೆಯ ಉಪ್ಪರಿಗೆ ಮೊಗಸಾಲೆಯಲ್ಲಿ ವಿವಾಹ ತಂಡದ ಇತರ ಸದಸ್ಯರೊಂದಿಗೆ ಕಾಣಿಸಿಕೊಂಡರು. ಅರಮನೆಯ ಪೂರ್ವ ಮುಂಭಾಗವು ಈ ಪ್ರಖ್ಯಾತ ಮೊಗಸಾಲೆಯನ್ನು ಹೊಂದಿದ್ದು, ಹೊರಗಿನ ಜನರ ಗುಂಪುಗಳನ್ನು ಸ್ವಾಗತಿಸಲು ರಾಜ ಕುಟುಂಬ ಸಾಂಪ್ರದಾಯಿಕವಾಗಿ ಸೇರುತ್ತದೆ. ಆರತಕ್ಷತೆಯಲ್ಲಿ ಕ್ಯಾನೇಪ್‌ಗಳನ್ನು ಬಡಿಸಲಾಯಿತು. ಪ್ರಿನ್ಸ್ ಆಫ್ ವೇಲ್ಸ್ ಅಧಿಕೃತ ಹಾರ್ಪ್ ವಾದಕ ಕ್ಲೇರ್ ಜೋನ್ಸ್ ನುಡಿಸಿದರು. ಆರತಕ್ಷತೆಯು ಮಧ್ಯಾಹ್ನ ಮುಕ್ತಾಯವಾಯಿತು. ಆರತಕ್ಷತೆಯ ನಂತರ, ೩.೩೫ಗಂಟೆಗೆ, ವಿಲಿಯಂ ತಮ್ಮ ನೂತನ ವಧುವನ್ನು ಅರಮನೆಯಿಂದ ಹೊರಗೆ ಮಾಲ್‌ನಲ್ಲಿ ಅವರ ಕಿರು ದೂರದ ಅಧಿಕೃತ ಲಂಡನ್ ನಿವಾಸ ಕ್ಲಾರೆನ್ಸ್ ಹೌಸ್‌ಗೆ ಕರೆದೊಯ್ದರು. ನೀಲಿಯ ಎರಡು ಆಸನದ ಕಾರ್ ಆಸ್ಟನ್ ಮಾರ್ಟಿನ್ DB೬ ವೊಲಾಂಟೆ( ಪರಿವರ್ತನೀಯ)ವನ್ನು ಸಾಂಪ್ರದಾಯಿಕ 'ನಿವ್ಲಿ ವೆಡ್' ಶೈಲಿಯಲ್ಲಿ ಬೆಸ್ಟ್ ಮ್ಯಾನ್ ಮತ್ತು ಸ್ನೇಹಿತರಿಂದ ಅಲಂಕರಿಸಲಾಗಿತ್ತು. ಹಿಂಭಾಗದ ನಂಬರ್ ಪ್ಲೇಟ್ "JU೫TWED"ಎಂದು ತೋರಿಸುತ್ತಿತ್ತು. ರಾಜಕುಮಾರ ಬ್ಲೂಸ್ ಎಂಡ್ ರಾಯಲ್ಸ್ ಕ್ಯಾಪ್ಟನ್ ಫ್ರಾಕ್ ಕೋಟ್‌ಗೆ ಬದಲಾಯಿಸಿದರು.ಇದನ್ನು ಕೂಡ ಕ್ಯಾಷ್‌ಟೆಕ್ ವಿನ್ಯಾಸಗೊಳಿಸಿದ್ದರು. ಅವರ ಪತ್ನಿ ಇನ್ನೂ ವಿವಾಹದ ಉಡುಪನ್ನು ಧರಿಸಿದ್ದರು. ಕಾರನ್ನು ಪ್ರಿನ್ಸ್ ಚಾರ್ಲ್ಸ್ ಅವರಿಗೆ ರಾಣಿಯು ೨೧ನೇ ಹುಟ್ಟುಹಬ್ಬದ ಕಾಣಿಕೆಯಾಗಿ ನೀಡಲಾಗಿತ್ತು. ವಾಟ್ಟಿಶಾಂಆಯೋಜಿಸಿದ ಸೋಜಿಗದಲ್ಲಿ ಕಾರು ಹಳದಿ ಸೀ ಕಿಂಗ್ ಹೆಲಿಕಾಪ್ಟರ್ ಹಿಂಬಾಲಿಸಿ ಅದರ ವಿಂಚ್ ಕೇಬಲ್‌ನಿಂದ ಧ್ವಜ ವನ್ನು ಹಾರಿಸಿತು. ಇದು ವಿಲಿಯಂ ಅವರ ಸರ್ಚ್ ಅಂಡ್ ರೆಸ್ಕ್ಯೂ ಫೋರ್ಸ್‌ನಲ್ಲಿ ಪೈಲಟ್ ಆಗಿ ಪ್ರಸಕ್ತ ಸೇವೆಯ ಗುರುತಾಗಿದೆ. ಸಂಜೆ, ಪ್ರಿನ್ಸ್ ಆಫ್ ವೇಲ್ಸ್ ದಂಪತಿ ಮತ್ತು ಅವರ ನಿಕಟ ಸ್ನೇಹಿತರಿಗೆ ಮತ್ತು ಕುಟುಂಬಕ್ಕೆ ಖಾಸಗಿ ಭೋಜನಕೂಟ, ಅದರ ಹಿಂದೆಯೇ ನೃತ್ಯವನ್ನು ಬಕಿಂಗ್‌ಹ್ಯಾಂ ಅರಮನೆಯಲ್ಲಿ ಆಯೋಜಿಸಿದರು. === ವಿವಾಹದ ಕೇಕ್‌ಗಳು === ವಿವಾಹದ ಕೇಕ್ ಪ್ರಬಲ ಬ್ರಿಟಿಷ್ ಹೂವಿನ ಚಿತ್ರವನ್ನು ಹೊಂದಿತ್ತು. ಇದು ಜೋಸೆಫ್ ಲ್ಯಾಂಬೆತ್ ತಂತ್ರದ ಅಂಶಗಳನ್ನು ಬಳಸಿಕೊಂಡಿತ್ತು. ಇದು ಎಂಟು ಶ್ರೇಣಿಯ ಸಾಂಪ್ರಾದಾಯಿಕ ಹಣ್ಣಿನ ಕೇಕ್ ಆಗಿದ್ದು, ಕ್ರೀಮ್ ಮತ್ತು ಬಿಳಿಯ ಐಸ್ ಮತ್ತು ೯೦೦ ಸಕ್ಕರೆ ಹಿಟ್ಟಿನ ಹೂವುಗಳಿಂದ ಅಲಂಕರಿಸಲಾಗಿತ್ತು. ಲ್ಯಾಂಬೆಥ್ ತಂತ್ರವು ಇಂಗ್ಲೆಂಡ್‌ನಲ್ಲಿ ಜನಪ್ರಿಯವಾದ ಅಲಂಕಾರದ ಶೈಲಿಯನ್ನು ಆಧರಿಸಿದೆ. ಅಲ್ಲಿ ಬಾಣಿಸಗರು ಮತ್ತು ಅಲಂಕಾರಕರು ಅನೇಕ ಕ್ಲಿಸ್ಟ ಕೆನೆ ಅಲಂಕಾರಗಳನ್ನು ಬಳಸಿ ೩-Dಸುರುಳಿ ವಿನ್ಯಾಸ, ಎಲೆಗಳು, ಹೂವುಗಳು ಮತ್ತು ಇತರೆ ಅಲಂಕಾರಗಳನ್ನು ಸೃಷ್ಟಿಸುತ್ತಾರೆ. ಈ ವಿಧಾನವು ಇಂದಿಗೂ ಜನಪ್ರಿಯವಾಗಿದ್ದು, ಆಗಾಗ್ಗೆ ವಿವಾಹ ಕೇಕ್ ವಿನ್ಯಾಸಕರು ಮತ್ತು ಅಲಂಕಾರಕರು ಬಳಸಿ, ಅಲಂಕೃತ ವಿವಾಹ ಕೇಕ್‌ಗಳನ್ನು ಸೃಷ್ಟಿಸುತ್ತಾರೆ. ಕೇಕ್ ವಿನ್ಯಾಸಕ ಫಿಯೋನಾ ಕೈರ್ನ್ಸ್ ಅವರನ್ನು ವಿವಾಹದ ಕೇಕ್ ಸೃಷ್ಟಿಸಲು ೨೦೧೧ ಫೆಬ್ರವರಿಯಲ್ಲಿ ಆಯ್ಕೆ ಮಾಡಲಾಯಿತು. ಹೆಚ್ಚುವರಿಯಾಗಿ, ಮೆಕ್‌ವಿಟಿಸ್ ಬಕಿಂಗ್‌‌ಹ್ಯಾಂ ಅರಮನೆ ಆರತಕ್ಷತೆಗಾಗಿ ಚಾಕೊಲೇಟ್ ಬಿಸ್ಕಿಟ್‌ನಿಂದ ಗ್ರೂಮ್ಸ್ ಕೇಕ್ ಸೃಷ್ಟಿಸಿತು. ಚಾಕೊಲೇಟ್ ಬಿಸ್ಕೆಟ್ ಕೇಕ್ ರಾಜಕುಟುಂಬದ ಪಾಕಸೂತ್ರದಿಂದ ತಯಾರಿಸಲಾಗಿದ್ದು, ಪ್ರಿನ್ಸ್ ವಿಲಿಯಂ ಇದಕ್ಕೆ ವಿಶೇಷವಾಗಿ ಮನವಿ ಮಾಡಿಕೊಂಡಿದ್ದರು. == ಸಾರ್ವಜನಿಕ ಆಚರಣೆ == === ಅಧಿಕೃತ ವಾಣಿಜ್ಯ ಸರಕು, ನಾಣ್ಯಗಳು ಮತ್ತು ಅಂಚೆಚೀಟಿಗಳು === ಪ್ರಿನ್ಸ್ ವಿಲಿಯಂ ಮತ್ತು ಕೇಟ್ ಮಿಡಲ್‌ಟನ್ ಚೀನಾದ ಅಧಿಕೃತ ವಸ್ತುಗಳಿಗೆ(ಕೈಯಿಂದ ತಯಾರಿಸಿದ ಪ್ಲೇಟುಗಳು, ಕಪ್‌ಗಳು ಮಾತ್ರೆ ಪೆಟ್ಟಿಗೆಗಳು)ವೈಯಕ್ತಿಕವಾಗಿ ಅನುಮೋದನೆ ನೀಡಿದ್ದರು.ಇವನ್ನು ರಾಯಲ್ ಕಲೆಕ್ಷನ್‌ಗಾಗಿ ಸಂಗ್ರಹಿಸಲಾಗಿತ್ತು ಮತ್ತು ೨೦೧೦ ಡಿಸೆಂಬರ್‌ನಿಂದ ಸ್ಮಾರಕ ವಸ್ತುವಾಗಿ ಮಾರಾಟಮಾಡಲಾಯಿತು. ಈ ವಸ್ತುಗಳನ್ನು ರಾಜಕುಮಾರದ ಕಿರೀಟಿಕೆ ಅಡಿಯಲ್ಲಿ ದಂಪತಿಯ ಹೆಣೆದ ಮೊದಲಕ್ಷರಗಳಿಂದ ಅಲಂಕರಿಸಲಾಗಿತ್ತು. ಅದರಲ್ಲಿ "ಪ್ರಿನ್ಸ್ ವಿಲಿಯಂ ಆಫ್ ವೇಲ್ಸ್ ಮತ್ತು ಕ್ಯಾಥರೀನ್ ಮಿಡಲ್‌ಟೌನ್ ೨೯ ಏಪ್ರಿಲ್ ೨೦೧೧ರ ವಿವಾಹ ಸಮಾರಂಭದ ಆಚರಣೆಗೆ" ಎಂಬ ಮಾತುಗಳು ಒಳಗೊಂಡಿತ್ತು. ಲಾರ್ಡ್ ಚೇಂಬರ್‌ಲಿನ್ ಕಚೇರಿಯು ಸ್ಮಾರಕಗಳ ಉದ್ದನೆಯ ಪಟ್ಟಿಯನ್ನು ಅನುಮೋದಿಸಿತು. ಇವುಗಳಲ್ಲಿ ಅಧಿಕೃತ ಪಾನ ಪಾತ್ರೆಗಳು, ಪ್ಲೇಟುಗಳು, ಬಿಸ್ಕಿಟ್ ಟಿನ್‌ಗಳು ಮತ್ತು ಪೋರ್ಸಲಿನ್ ಪಿಲ್ ಪಾಟ್‌ಗಳಿಗೆ ಅನುಮೋದನೆ ನೀಡಿತು. ದಾಖಲೆಯು ವಿಲಿಯಂ ಅವರ ಅಧಿಕೃತ ಚಿಹ್ನೆಗಳು ಮತ್ತು ದಂಪತಿ ಚಿತ್ರಗಳನ್ನು ಇಂತಹ ಸ್ಮಾರಕಗಳ ಮೇಲೆ ಬಳಸುವುದನ್ನು ಸ್ಪಷ್ಟಪಡಿಸಿತು. ಆರಂಭದಲ್ಲಿ ಅರಮನೆಯು ಅಧಿಕೃತ ಟೀ ಟವೆಲ್‌ಗಳಿಗೆ ಅನುಮತಿ ನೀಡಲು ನಿರಾಕರಿಸಿತು. ಅದರೊಂದಿಗೆ ಏಪ್ರನ್, ಟಿ-ಷರ್ಟ್‌ಗಳು ಮತ್ತು ಕುಷನ್‌ಗಳು ಕಡಿಮೆ ಅಭಿರುಚಿಯದೆಂದು ಭಾವಿಸಿತ್ತು. ಆದಾಗ್ಯೂ, ಇತರ ವಸ್ತುಗಳನ್ನು ಹೊರತುಪಡಿಸಿ ಟೀ ಟವಲ್‌ಗಳ ಮೇಲೆ ನಿರ್ಬಂಧವನ್ನು ಬದಲಿಸಲಾಯಿತು. ಸರಕುಗಳ ಮಾರಾಟವು ೪೪ದಶಲಕ್ಷ ಪೌಂಡ್ ಮುಟ್ಟುವುದೆಂದು ನಿರೀಕ್ಷಿಸಲಾಗಿತ್ತು. ವಿಲಿಯಂ ಮತ್ತು ಕ್ಯಾಥರೀನ್ ನಿಶ್ಚಿತಾರ್ಥದ ಗುರುತಾಗಿ, ರಾಯಲ್ ಮಿಂಟ್ ಅಧಿಕೃತ ಆಲ್ಡರ್ನಿ ೫ಪೌಂಡ್ ನಾಣ್ಯವನ್ನು ಮುದ್ರಿಸಿತು. ಅದು ದಂಪತಿಯನ್ನು ಪಾರ್ಶ್ವನೋಟದಲ್ಲಿ ತೋರಿಸಿತು. ರಾಯಲ್ ಆಸ್ಟ್ರೇಲಿಯನ್ ಮಿಂಟ್ ಸ್ಟಾರ್ಟ್ ಡೆವ್ಲಿನ್ ವಿನ್ಯಾಸಗೊಳಿಸಿದ ಚಲಾವಣೆಯ ಮತ್ತು ಸಂಗ್ರಹಿಸಬಹುದಾದ ಸ್ಟಾರ್ಟ್ ಡೆವ್ಲಿನ್ ವಿನ್ಯಾಸಗೊಳಿಸಿದ ನಾಣ್ಯಗಳ ಸರಣಿಯನ್ನು ಬಿಡುಗಡೆ ಮಾಡಿತು. ರಾಯಲ್ ಕೆನಡಿಯನ್ ಮಿಂಟ್ ವಿವಾಹದ ಸ್ಮರಣಾರ್ಥವಾಗಿ ನಾಣ್ಯಗಳ ಸರಣಿಯನ್ನು ಮತ್ತು ಕೆನಡಾ ಪೋಸ್ಟ್ ಅಂಚೆಚೀಟಿಯೊಂದನ್ನು ಬಿಡುಗಡೆ ಮಾಡಲಿದ್ದು, ಇದಕ್ಕೆ ಕ್ಲಾರೆನ್ಸ್ ಹೌಸ್ ಅನುಮೋದನೆ ನೀಡಿದೆ. ಏಪ್ರಿಲ್ ೨೧ರಂದು,ಸ್ಮರಣಾರ್ಥ ಅಂಚೆ ಚೀಟಿಗಳು ದಂಪತಿಯ ಅಧಿಕೃತ ನಿಶ್ಚಿತಾರ್ಥದ ಚಿತ್ರಗಳೊಂದಿಗೆ ರಾಯಲ್ ಮೇಲ್ ಬಿಡುಗಡೆ ಮಾಡಿತು. === ಪ್ರಸಾರ === ವಿವಾಹವನ್ನು ಟೆಲಿವಿಷನ್, ಇಂಟರ್‌ನೆಟ್ ಮತ್ತು ರೇಡಿಯೊದಲ್ಲಿ ವ್ಯಾಪಕವಾಗಿ ಪ್ರಸಾರ ಮಾಡಲಾಯಿತು. ಇದನ್ನು ಎರಡು ಶತಕೋಟಿ ಜನರು ವಿಶ್ವಾದ್ಯಂತ ವೀಕ್ಷಿಸಿದರು ಎಂದು ಅಂದಾಜು ಮಾಡಲಾಗಿದೆ. , , ಈ ಸಮಾರಂಭವನ್ನು ಮತ್ತು ಸಂಬಂಧಿಸಿದ ವಿದ್ಯಮಾನಗಳನ್ನು ನೇರವಾಗಿ , ಸ್ಕೈ ನ ಒಟ್ಟು ಚಿತ್ರಗಳೊಂದಿಗೆ ಒಟ್ಟಾರೆ ವೆಚ್ಚವನ್ನು ಸರಿದೂಗಿಸಲು ಪ್ರಸಾರ ಮಾಡಿತು. ಬ್ರಿಟಿಷ್ ಸಮ್ಮರ್ ಟೈಮ್‌ಗೆ ಐದರಿಂದ ೯ ಗಂಟೆಗಳು ಹಿಂದಿರುವ ಉತ್ತರ ಅಮೆರಿಕದಲ್ಲಿ ವಿವಾಹವು ನೆಟ್‌ವರ್ಕ್ ಬ್ರೇಕ್‌ಫಾಸ್ಟ್ ಟೆಲಿವಿಷನ್ ಕಾರ್ಯಕ್ರಮಗಳು ಸಾಮಾನ್ಯವಾಗಿ ನಡೆಯುವ ಕಾಲಾವಧಿಯಲ್ಲಿ ಸಂಭವಿಸಿದ್ದು, ಪೂರ್ಣ ಪ್ರಸಾರಕ್ಕಾಗಿ ಅವಕಾಶ ನೀಡಲು ಅವು ತಮ್ಮ ಸಾಮಾನ್ಯ ಅವಧಿಯನ್ನು ವಿಸ್ತರಿಸಿದವು. NBCಯ ಟುಡೇ ಮುಂಜಾನೆ ೪ರ ಪೂರ್ವ ಕಾಲಮಾನದಲ್ಲಿ ಪ್ರಸಾರ ಆರಂಭಿಸಿತು ಮತ್ತು MSNBCಜತೆಯಲ್ಲಿ ITVಸಹಭಾಗಿಯಾಗಿತ್ತು . BBCಜತೆ ಸಹಭಾಗಿಯಾಯಿತು, ಅದರದೇ ಸ್ವಂತ ನೇರ ಲಂಡನ್ ಸಹಾಯಕ ಸಂಸ್ಥೆಗಳನ್ನು ಹೊಂದಿತ್ತು ಮತ್ತು ಫಾಕ್ಸ್ ಮತ್ತು ಫಾಕ್ಸ್ ನ್ಯೂಸ್ ಚಾನೆಲ್ ಅವುಗಳ ಸಹೋದರಿ ಜಾಲ ಸ್ಕೈ ನ್ಯೂಸ್ ಜತೆ ಸಹಭಾಗಿಯಾಯಿತು. ಮತ್ತು ನೇರ ಪ್ರಸಾರವನ್ನು ಮಾಡಿದವು. ಕೇಬಲ್ ಜಾಲಗಳು ಮತ್ತು ರೇಡಿಯೊ ಕೂಡ ನೇರ ಪ್ರಸಾರ ಮಾಡಿದವು. ಮೆಕ್ಸಿಕೊದಲ್ಲಿ ವಿವಾಹವನ್ನು ಟೆಲಿವಿಸಾ ಮತ್ತು ಟಿವಿ ಆಜ್‌ಟೆಕಾದಲ್ಲಿ ಪ್ರಸಾರ ಮಾಡಲಾಯಿತು. ಈ ಸಮಾರಂಭವನ್ನು ಪ್ರಸಾರ ಮಾಡಿದ ಮೆಕ್ಸಿಕೊದ ಎಲ್ಲ ಟೆಲಿವಿಷನ್ ಕೇಂದ್ರಗಳು ಸಾಮಾನ್ಯವಾಗಿ ಪ್ರಸಾರವನ್ನು ಮುಗಿಸುವುದಕ್ಕೆ ಬದಲಾಗಿ ತಡ ರಾತ್ರಿಯವರೆಗೆ ಪ್ರಸಾರ ಮಾಡಿದವು. ಆಸ್ಟ್ರೇಲಿಯದಲ್ಲಿ ಪೇ ಟಿವಿ UKTVಜತೆಗೆ ಫೀಡ್ ತೆಗೆದುಕೊಂಡಿತು. ಜತೆಗೆ. ಸೆವೆನ್ ನೆಟ್‌ವರ್ಕ್, ನೈನ್ ನೆಟ್‌ವರ್ಕ್ ಮತ್ತು ನೆಟ್‌ವರ್ಕ್ ಟೆನ್‌ನಲ್ಲಿ ಕೂಡ ಪ್ರಸಾರವನ್ನು ಒದಗಿಸಲಾಯಿತು. ದಿ ಚೇಸರ್ ಜತೆಗೆ ಪರ್ಯಾಯ ವಿವರಣೆಯನ್ನು ತಯಾರಿಸಲು ಯೋಜಿಸಿತು. ಆದರೆ ಈ ಯೋಜನೆಗಳಿಗೆ ಪ್ರತಿಕ್ರಿಯೆಯಾಗಿ, ಕ್ಲಾರೆನ್ಸ್ ಹೌಸ್ ಆದೇಶದನ್ವಯ ಈ ಉದ್ದೇಶಕ್ಕಾಗಿ ತನ್ನ ಚಿತ್ರಗಳ ಬಳಕೆಯನ್ನು ನಿಷೇಧಿಸಿತು. ರಾಜಮನೆತನದ ವಿವಾಹವನ್ನು ರಾಯಲ್ ಚಾನೆಲ್ ಮೂಲಕ ಯುಟ್ಯೂಬ್‌ನ ಆನ್‌ಲೈನ್‌ನಲ್ಲಿ ನೇರ ಪ್ರಸಾರ ಮಾಡಲಾಯಿತು. ಸರ್ಬಿಯದಲ್ಲಿ ವಿವಾಹವನ್ನು ರೇಡಿಯೊ ಟೆಲಿವಿಷನ್ ಆಫ್ ಸರ್ಬಿಯ ಮತ್ತು B೯೨ ಇನ್ಫೊನಲ್ಲಿ ಪ್ರಸಾರ ಮಾಡಿತು. ಚೀನಾದಲ್ಲಿ ನ್ಯೂಸ್ ಮತ್ತು ಫೀನಿಕ್ಸ್ ಇನ್ಫೋ ನ್ಯೂಸ್ ಹಾಗೆ ಮಾಡಿತು. ಪೋರ್ಚುಗಲ್‌ನಲ್ಲಿ ವಿವಾಹವನ್ನು TVIಪ್ರಸಾರ ಮಾಡಿತು. ಭಾರತ ಮತ್ತು ಪಾಕಿಸ್ತಾನದಲ್ಲಿ ವಿವಿಧ ಕೇಬಲ್ ಮತ್ತು ಸ್ಥಳೀಯ ಚಾನೆಲ್‌ಗಳಲ್ಲಿ ವ್ಯಾಪಕ ಪ್ರಸಾರ ಮಾಡಲಾಯಿತು. ಫಿಲಿಪ್ಪೀನ್ಸ್‌ನಲ್ಲಿ ವಿವಾಹವನ್ನು -, TV೫ಯಲ್ಲಿ ಪ್ರಸಾರ ಮಾಡಲಾಯಿತು. ಎಲ್ಲ ಮೂರು ಜಾಲಗಳು ಲಂಡನ್‌ಗೆ ಅವರದೇ ವರದಿಗಾರರನ್ನು ಕಳಿಸಿದ್ದರು. ವಿವಾಹದ ವೀಕ್ಷಣೆಯ ಪ್ರಮಾಣವನ್ನು ಒಂಟಾರಿಯೊದಲ್ಲಿ ವಿದ್ಯುತ್ ಬಳಕೆ ಮೂಲಕ ದಾಖಲಿಸಲಾಯಿತು. ಮಿಡಲ್‌ಟನ್ ವೆಸ್ಟ್‌ಮಿನ್‌ಸ್ಟರ್ ಅಬ್ಬೆಗೆ ಆಗಮಿಸಿದ ಅಂದಾಜು ಕ್ಷಣದಲ್ಲಿ, ಇಂಡಿಪೆಂಡೆಂಟ್ ಎಲಿಕ್ಟ್ರಿಸಿಟಿ ಸಿಸ್ಟಮ್ ಆಪರೇಟರ್ ವಿದ್ಯುತ್ ಬಳಕೆಯಲ್ಲಿ ೩೦೦ ಮೆಗಾವಾಟ್ ಕುಸಿತವನ್ನು ದಾಖಲಿಸಿತು. ಇದು ಜನರು ಉಪಾಹಾರ, ಸ್ನಾನ ಮತ್ತು ಟಿವಿ ವೀಕ್ಷಣೆಯ ಬದಲಿಗೆ ಅವರು ಸಾಮಾನ್ಯವಾಗಿ ಮಾಡುತ್ತಿದ್ದ ಬೆಳಗಿನ ದಿನಚರಿಯನ್ನು ಆರಂಭಿಸಿದ ಕಾರಣವಾಗಿತ್ತು. ರಾಜಮನೆತನದ ದಂಪತಿ ಬಕಿಂಗ್‌ಹ್ಯಾಂ ಅರಮನೆಗೆ ಹಿಂತಿರುಗಿದಾಗ ಯುಕೆಯಲ್ಲಿ ನ್ಯಾಷನಲ್ ಗ್ರಿಡ್ ವಿದ್ಯುತ್‌ಗೆ ಅಪಾರ ಬೇಡಿಕೆ ಹೆಚ್ಚಳವನ್ನು ಸೇವೆಯ ಬಳಿಕ ವರದಿ ಮಾಡಿತು. ಇದು ಕುದಿಸಿದ ಒಂದು ದಶಲಕ್ಷ ಕೆಟಲ್‌ಗಳಿಗೆ ಸಮನಾಗಿತ್ತು. ರಾಜಮನೆತನದ ಮದುವೆಯ ನೇರ ಪ್ರಸಾರವನ್ನು ೨೬.೧ಎಂ(೯೨.೪%)ಎತ್ತರಕ್ಕೆ ಮುಟ್ಟಿತು ಎಂದು ಪೂರ್ವದ ವೀಕ್ಷಣೆಯ ಅಂಕಿಅಂಶಗಳು ಸೂಚಿಸಿವೆ. ( ಯಲ್ಲಿ ಮಾತ್ರ) ಐರ್ಲೆಂಡ್ ನಲ್ಲಿ ವಿವಾಹವನ್ನು ಮತ್ತು TV೩ಯಲ್ಲಿ ಪ್ರಸಾರ ಮಾಡಲಾಯಿತು. ಮಾರ್ಟಿ ವೇಲನ್ ಮತ್ತು ಮಾರಿ ಕೆನಡಿ RTEಟೆಲಿವಿಷನ್‌ಗೆ ವೀಕ್ಷಕವಿವರಣೆಯನ್ನು ಒದಗಿಸಿದರು ಮತ್ತು TV೩ಯು ITVಪ್ರಸಾರದ ನೇರ ಪ್ರದರ್ಶನವನ್ನು ನೀಡಿತು. === ಯುನೈಟೆಡ್ ಕಿಂಗ್ಡಂ ಹೊರಗೆ ಗೌರವಗಳು === ಅಮೆರಿಕದಲ್ಲಿ ನ್ಯೂಯಾರ್ಕ್ ನಗರದ ಎಂಪೈರ್ ಸ್ಟೇಟ್ ಕಟ್ಟಡವನ್ನು ಯೂನಿಯನ್ ಫ್ಲಾಗ್ ಬಣ್ಣಗಳಾದ ಕೆಂಪು, ಬಿಳಿ ಮತ್ತು ನೀಲಿಯಲ್ಲಿ ವಿವಾಹದ ಗುರುತಾಗಿ ಏಪ್ರಿಲ್ ೨೯ ಸೂರ್ಯಾಸ್ತದಂದು ಬೆಳಗಿಸಲಾಯಿತು. ಇವು ಅಮೆರಿಕದ ಬಣ್ಣಗಳು ಕೂಡ ಆಗಿದ್ದವು. ಇದು ೧೨ ತಿಂಗಳಿಗಿಂತ ಕಡಿಮೆ ಅವಧಿಯಲ್ಲಿ ಎರಡನೇ ಬಾರಿಗೆ ಎಂಪೈರ್ ಸ್ಟೇಟ್ ಕಟ್ಟಡ ರಾಜಕುಟುಂಬದ ಸದಸ್ಯನಿಗೆ ನೀಡಿದ ಗೌರವದ ಸಂಕೇತವಾಗಿದೆ. ಮುಂಚಿನ ಜುಲೈನಲ್ಲಿ ರಾಣಿ ಮತ್ತು ಪ್ರಿನ್ಸ್ ಫಿಲಿಪ್ ನ್ಯೂಯಾರ್ಕ್ ನಗರಕ್ಕೆ ಭೇಟಿ ನೀಡಿದ ಸಂದರ್ಭದಲ್ಲಿ ಅಮೆರಿಕವು ಗೌರವ ಸಲ್ಲಿಸಿತ್ತು. ನಯಾಗರ ನದಿಗೆ ಅಡ್ಡವಾಗಿ ನ್ಯೂಯಾರ್ಕ್ ಬಫೆಲೊನಲ್ಲಿ ..ಮತ್ತು ಕೆನಡಾ ನಡುವೆ ಇರುವ ಅಂತಾರಾಷ್ಟ್ರೀಯ ಪೀಸ್ ಬ್ರಿಜ್ ಮತ್ತು ಒಂಟಾರಿಯೊದ ಫೋರ್ಟ್ ಎರೀಯನ್ನು ರಾಜಮನೆತನದ ಲಾಂಛನದ ಕೆಂಪು, ನೀಲಿ ಮತ್ತು ಚಿನ್ನದ ಬಣ್ಣಗಳಲ್ಲಿ ಬೆಳಗಿಸಲಾಯಿತು. === ಸಾರ್ವಜನಿಕ ಪ್ರತಿಕ್ರಿಯೆ === ೨೦೦೦ ಬ್ರಿಟಿಷ್ ವಯಸ್ಕರ ೨೦೧೧ ಏಪ್ರಿಲ್ ಜನಾಭಿಪ್ರಾಯದಲ್ಲಿ ಶೇಕಡ ೩೫ರಷ್ಟು ಸಾರ್ವಜನಿಕರು ಟೆಲಿವಿಷನ್‌ನಲ್ಲಿ ವಿವಾಹವನ್ನು ವೀಕ್ಷಿಸಲು ಬಯಸಿದ್ದರು ಮತ್ತು ಅಷ್ಟೇ ಪ್ರಮಾಣದ ಜನರು ಈ ಸಮಾರಂಭವನ್ನು ಕಡೆಗಣಿಸಲು ಯೋಜಿಸಿದ್ದರು ಎನ್ನುವುದು ಕಂಡುಬಂತು. ಅವರ ವರದಿಯಾದ ಯೋಜನೆಗಳ ಪ್ರಕಾರ, ಮಹಿಳೆಯರು ಪುರುಷರಿಗಿಂತ (೨೩%) ಎರಡು ಪಟ್ಟು(೪೭%)ಸಮಾರಂಭವನ್ನು ವೀಕ್ಷಿಸುವ ಸಂಭವವಿತ್ತು. ಸಮಾರಂಭದ ನಂತರದ ಮುಂಚಿನ ಅಂದಾಜುಗಳು ಸರಿಸುಮಾರು ಯುನೈಟೆಡ್ ಕಿಂಗ್ಡಂನ ೨೪.೫ದಶಲಕ್ಷ ಜನರು ಅಥವಾ ITV೧ರಲ್ಲಿ ವಿವಾಹವನ್ನು ವೀಕ್ಷಿಸಿದರು. ಈ ಚಾನೆಲ್‌ಗಳು ವಿವಾಹ ವಿಧಿ ಆರಂಭವಾಗುತ್ತಿದ್ದಂತೆ ಭೂಖಂಡದ ಟೆಲಿವಿಷನ್ ಚಾನೆಲ್‌ಗಳ ವೀಕ್ಷಕರಲ್ಲಿ ೯೯.೪% ಪಾಲನ್ನು ಹಂಚಿಕೊಂಡಿತು. BBCಯ ನೇರ ರಾಜಮನೆತನದ ವಿವಾಹದ ಜಾಲತಾಣ ೯ ದಶಲಕ್ಷ ಹಿಟ್‌ಗಳನ್ನು ಪಡೆಯಿತು ಮತ್ತು ಅರ್ಧದಷ್ಟು ಬ್ರಿಟಿಷ್ ಜನಸಂಖ್ಯೆ ವಿವಾಹವನ್ನು ವೀಕ್ಷಿಸಿದ್ದಾಗಿ ಅಂದಾಜು ಮಾಡಲಾಯಿತು. ಲಂಡನ್‌ನ ೮೫೦ ಸೇರಿದಂತೆ ಇಂಗ್ಲೆಂಡ್ ಮತ್ತು ವೇಲ್ಸ್‌ನಾದ್ಯಂತ ರಾಜಮನೆತನದ ವಿವಾಹದ ಬೀದಿ ಸಂತೋಷಕೂಟಗಳನ್ನು ನಡೆಸಲು ಸುಮಾರು ೫,೫೦೦ ಅರ್ಜಿಗಳು ಬಂದಿದ್ದವು. ಅವುಗಳಲ್ಲೊಂದನ್ನು ಡೌನಿಂಗ್ ಬೀದಿಯಲ್ಲಿ ಪ್ರಧಾನ ಮಂತ್ರಿ ಡೇವಿಡ್ ಕ್ಯಾಮೆರಾನ್ ಧರ್ಮದತ್ತಿ ಕಾರ್ಯಕರ್ತರಿಗೆ, ಸ್ಥಳೀಯ ಮಕ್ಕಳಿಗೆ ಆಯೋಜಿಸಿದ್ದರು. ರಾಜಪ್ರಭುತ್ವ ವಿರೋಧಿ ಅಭಿಯಾನದ ಗುಂಪಾದ ರಿಪಬ್ಲಿಕ್ ಹಾಲ್‌ಬಾರ್ನ್‌ನಲ್ಲಿ ಪರ್ಯಾಯ ಬೀದಿ ಕೂಟವೊಂದನ್ನು ಆಯೋಜಿಸಿತು. ಈ ಪ್ರಸಂಗಕ್ಕೆ ಆರಂಭದಲ್ಲಿ ಕ್ಯಾಮಡೆನ್ ಕೌನ್ಸಿಲ್ ತಡೆವಿಧಿಸಿತ್ತು. ದಂಪತಿ ಜತೆ ನಿಕಟ ಸಂಪರ್ಕ ಹೊಂದಿದ್ದ ಸ್ಥಳಗಳಲ್ಲಿ ಅನೇಕ ಸಮಾರಂಭಗಳು ಮತ್ತು ಸಂತೋಷಕೂಟಗಳು ನಡೆದವು. ಸ್ಕಾಟ್‌ಲೆಂಡ್‌ನಲ್ಲಿ ಸುಮಾರು ೨೦೦೦ ಜನರು ಸೇಂಟ್ ಆಂಡ್ರೀವ್ಸ್ ವಿಶ್ವವಿದ್ಯಾನಿಲಯದ ಸಂತೋಷಕೂಟದಲ್ಲಿ ಭಾಗವಹಿಸಿದರು. ಅಲ್ಲಿಗೆ ರಾಜದಂಪತಿ ಮೊದಲಿಗೆ ಭೇಟಿ ನೀಡಿದ್ದರು. ಎಡಿನ್‌ಬರ್ಗ್ ಉತ್ಸವ ಚೌಕದ ದೊಡ್ಡ ಪರದೆಯಲ್ಲಿ ನೂರಾರು ಜನರು ಸಮಾರಂಭವನ್ನು ವೀಕ್ಷಿಸಿದರು. ವೆಲ್ಷ್ ಆಚರಣೆಗಳಿಗೆ ಆಂಗಲ್‌ಸೇ ನೇತೃತ್ವ ವಹಿಸಿತು. ಅಲ್ಲಿ ಪ್ರಿನ್ಸ್ ವಿಲಿಯಂ ಶೋಧನೆ ಮತ್ತು ರಕ್ಷಣೆ ಪೈಲಟ್ ಆಗಿದ್ದರು ಮತ್ತು ವಿವಾಹದ ನಂತರ ದಂಪತಿ ಅಲ್ಲಿ ವಾಸ್ತವ್ಯ ಹೂಡಲಿದ್ದರು. ದೊಡ್ಡ ಪರದೆಗಳಲ್ಲಿ ವಿವಾಹ ಸಮಾರಂಭವನ್ನು ವೀಕ್ಷಿಸಲು ೨೬೦೦ ಜನರು ಸೇರಿದ್ದರು. ರಾಷ್ಟ್ರದ ಉಳಿದ ಕಡೆಯೆಲ್ಲಾ ಕಾರ್ಡಿಫ್‌ನಲ್ಲಿ ನಡೆದ ೫೦ಕ್ಕೂ ಹೆಚ್ಚು ಸಂತೋಷಕೂಟಗಳು ಸೇರಿದಂತೆ ಸುಮಾರು ೨೦೦ ಬೀದಿ ಸಂತೋಷಕೂಟಗಳನ್ನು ಆಯೋಜಿಸಲಾಯಿತು. == ಟೀಕೆ == ಸ್ವತಂತ್ರ ಆಸ್ಟ್ರೇಲಿಯ ವರದಿ ಮಾಡುತ್ತಾ, ಯುಕೆ ಅಭಿಯಾನ ಗುಂಪು ರಿಪಬ್ಲಿಕ್ ನಿರ್ವಹಿಸಿದ ಜನಾಭಿಪ್ರಾಯದಲ್ಲಿ, ಬ್ರಿಟಿಷ್ ಜನಸಂಖ್ಯೆಯಲ್ಲಿ ಸುಮಾರು ೮೦% ವಿವಾಹದ ಬಗ್ಗೆ ಆಸಕ್ತಿ ವಹಿಸಲಿಲ್ಲ ಎಂದು ಹೇಳಿತು. ಜನಾಭಿಪ್ರಾಯವು ೭೯% ವಿವಾಹದ ಬಗ್ಗೆ “ಬಹುಮಟ್ಟಿಗೆ ಉದಾಸೀನ“ ಅಥವಾ ಅಥವಾ “ಕಡಿಮೆ ಆಸಕ್ತಿಯನ್ನು ಹೊಂದಲು ಸಾಧ್ಯವಾಗಲಿಲ್ಲ“ ಎಂದು ತೋರಿಸಿತು. ಇದಕ್ಕಿಂತ ಹೆಚ್ಚಾಗಿ, ಮೂರು ವ್ಯಕ್ತಿಗಳ ಪೈಕಿ ಒಬ್ಬರು ವಿವಾಹ ಸಮಾರಂಭದ ಪ್ರಸಾರವು ರಾಜಮನೆತದ ಪರವಾಗಿ ಪಕ್ಷಪಾತದಿಂದ ಕೂಡಿತ್ತು ಎಂದು ನಂಬಿದ್ದರು ಎನ್ನುವುದು ಬಹಿರಂಗವಾಯಿತು. ರಿಪಬ್ಲಿಕ್ ವಕ್ತಾರ ಗ್ರಾಹಂ ಸ್ಮಿತ್ ಪ್ರಕಾರ, ಈ ಜನಾಭಿಪ್ರಾಯವು BBCವಿರುದ್ಧ ನಮ್ಮ ಪ್ರಕರಣವನ್ನು ಇನ್ನಷ್ಟು ಗಮನಸೆಳೆಯುತ್ತದೆ. ರಾಜಪ್ರಭುತ್ವದ ಪರ ಸಾಂಸ್ಥಿಕವಾಗಿ ಪಕ್ಷಪಾತ ವಹಿಸಬೇಕು ಎಂದು ಅದು ನಂಬಿದೆ. ರಾಜಪ್ರಭುತ್ವವನ್ನು ಕುರಿತು ವರದಿ ಮಾಡುವ ಅವರ ಮನೋಭಾವವನ್ನು ಬದಲಿಸಿಕೊಳ್ಳಲು ನಾವು ಒತ್ತಡವನ್ನು ಮುಂದುವರಿಸುತ್ತೇವೆ." ಭಾರೀ ಸಾಲ, ವೆಚ್ಚ ಕಡಿತಗಳು ಮತ್ತು ನಿರುದ್ಯೋಗ ಪ್ರಮಾಣದ ಹೆಚ್ಚಳದ ಹೊರೆಯಿಂದ UKಯ ಆರ್ಥಿಕ ಸ್ಥಿತಿ ತೊಂದರೆಯಲ್ಲಿದ್ದರೂ, ವಿವಾಹದ ಭದ್ರತೆ ಮತ್ತು ಸಮಾರಂಭಕ್ಕೆ ಆರ್ಥಿಕ ನೆರವಿಗೆ ಲಕ್ಷಾಂತರ ಪೌಂಡ್‌ಗಳನ್ನು ತೆರಿಗೆದಾರರು ಪಾವತಿ ಮಾಡುವ ಕಟ್ಟುಪಾಡು ವಿಧಿಸಿದ್ದರಿಂದ ಕಟು ಟೀಕೆ ಮತ್ತು ಅಪನಂಬಿಕೆ ಹುಟ್ಟಿಕೊಂಡಿತು. ಮಾಜಿ MI೫ಗುಪ್ತಚರ ಅಧಿಕಾರಿ ಆನ್ನಿ ಮ್ಯಾಕನ್ ಉತ್ತಮ ಭಾವನೆಯ ಅಂಶದ ನಡುವೆಯೂ ಸಾರ್ವಜನಿಕರ ಕಹಿಭಾವನೆಯನ್ನು ಗುರುತಿಸಿದರು. ವಿವಾಹವು UKಯ ಆರ್ಥಿಕತೆಗೆ ೩೦ ಶತಕೋಟಿ ಪೌಂಡ್ ವೆಚ್ಚವಾಗುತ್ತೆಂದು ಉದ್ಯಮ ವಲಯ ಅಂದಾಜು ಮಾಡಿರುವುದಾಗಿ ಗಮನಸೆಳೆದರು. ತೆರಿಗೆದಾರರ ಸಂಘ, ತೆರಿಗೆದಾರರ ಒಕ್ಕೂಟದ ಅಭಿಯಾನ ನಿರ್ದೇಶಕ ಎಮ್ಮಾ ಬೂನ್ ವಿವಾಹದ ಐಷಾರಾಮಿ ವೆಚ್ಚದ ಬಗ್ಗೆ ಜುಗುಪ್ಸೆಯನ್ನು ವ್ಯಕ್ತಪಡಿಸಿದರು. ಇದು ಇಡೀ ರಾಷ್ಟ್ರ ಆಚರಿಸಬೇಕಾದ ವಿದ್ಯಮಾನ ಎನ್ನುವುದು ಸರಿ, ಆದರೆ ಸಾಮಾನ್ಯ ತೆರಿಗೆದಾರರಿಗೆ ರಾಜನು ಪಾವತಿ ಮಾಡಲು ಸೂಕ್ತವಾದ ಹಣದ ಪಟ್ಟಿಯನ್ನು ನೀಡಬಾರದು" ವಿವಾಹದ ಬಗ್ಗೆ ತೆರಿಗೆದಾರರ ಜವಾಬ್ದಾರಿ ಕುರಿತು ಗ್ರಾಹಂ ಸ್ಮಿತ್ ಕೂಡ ಮಾತನಾಡಿದರು: “ಕಡಿಮೆ ಹಣವನ್ನು ಖರ್ಚು ಮಾಡುವಂತೆ ಜನರಿಗೆ ಹೇಳಿದರೆ, ಸಾವಿರಾರು ಜನರನ್ನು ಸರ್ಕಾರ ನಿರುದ್ಯೋಗಿಯಾಗಿಸಿದರೆ, ಜನಕಲ್ಯಾಣ ಯೋಜನೆಗಳ ಪಾವತಿಯಲ್ಲಿ ಕಡಿತ ಮಾಡಿದರೆ, ಈ ಸಂದರ್ಭದಲ್ಲಿ ರಾಜಮನೆತನಕ್ಕೆ ಒಂದು ಪೆನ್ನಿಯನ್ನು ಖರ್ಚು ಮಾಡಲು ಅವಕಾಶ ನೀಡುವುದು ಕೂಡ ಜುಗುಪ್ಸೆ ಹುಟ್ಟಿಸುತ್ತದೆ“ ಯಾವುದೇ ಅಡೆತಡೆಯನ್ನು ನಿವಾರಿಸಲು ಪೂರ್ವಭಾವಿ ಬಂಧನಗಳಿಗೆ ಕೂಡ ಟೀಕೆ ಕೇಳಿಬಂತು. ವಿಶೇಷವಾಗಿ ದಿ ಲವ್ ಪೊಲೀಸ್ ಶಾಂತಿ ಕಾರ್ಯಕರ್ತ ಗುಂಪಿನ ಸಂಸ್ಥಾಪಕ ಚಾರ್ಲಿ ವೈಟ್ಚ್ ಅವರನ್ನು ಸಾರ್ವಜನಿಕ ಅಶಾಂತಿಗೆ ಸಂಚು ರೂಪಿಸಿದ ಆರೋಪದ ಮೇಲೆ ಏಪ್ರಿಲ್ ೨೮ರಂದು ಬಂಧಿಸಲಾಯಿತು. ಆ ದಿನದ ೯೯ನೇ ಬಂಧನವಾದ ಇದರ ಬಗ್ಗೆ ಪೊಲೀಸರು ಅವರ ಯೋಗಕ್ಷೇಮದ ಬಗ್ಗೆ ಅಥವಾ ಎಲ್ಲಿದ್ದಾರೆಂಬ ಬಗ್ಗೆ ಕುಟುಂಬಕ್ಕೆ ಮತ್ತು ಸ್ನೇಹಿತರಿಗೆ ಮಾಹಿತಿ ನೀಡಲು ನಿರಾಕರಿಸಿದರು ಮತ್ತು ಅವರಿಗೆ ಫೋನ್ ಕರೆ ಮಾಡುವ ಅವಕಾಶವನ್ನು ಕೂಡ ನಿರಾಕರಿಸಿದರು. ವೈಟ್ಚ್ ಅವರನ್ನು ೨೪ ಗಂಟೆಗಳಲ್ಲಿ ಜಾಮೀನಿನ ಮೇಲೆ ಬಿಡುಗಡೆ ಮಾಡಲಾಯಿತು. == ಪೊಲೀಸ್ ಬಂದೋಬಸ್ತು == ವಿವಾಹವು ಹಿಂಸಾಚಾರ ಮತ್ತು ಅಡ್ಡಿಯ ಬೆದರಿಕೆಗಳಿಗೆ ವಸ್ತುವಾಯಿತು. ಫೆಬ್ರವರಿಯಲ್ಲಿ MI೫ಸೇರಿದಂತೆ ಭದ್ರತಾ ಸಂಸ್ಥೆಗಳು, "ಭಿನ್ನಮತೀಯ ಐರಿಷ್ ರಿಪಬ್ಲಿಕನ್ ಗುಂಪುಗಳು" ಸಂಭವನೀಯ ಬೆದರಿಕೆಗಳೆಂದು ಗುರುತಿಸಿತು. ಮುಸ್ಲಿಮ್ಸ್ ಎಗೇನ್ಸ್ಟ್ ಕ್ರುಸೇಡ್ಸ್ ಗುಂಪು ವಿವಾಹದಲ್ಲಿ ಬಲವಂತದ ಪ್ರತಿಭಟನೆಯ ಬಗ್ಗೆ ಯೋಜನೆಗಳನ್ನು ಪ್ರಕಟಿಸಿತು. ರಾಜಕುಟುಂಬವನ್ನು ಅಲ್ಲಾ ಮತ್ತು ಅವನ ದೂತನಿಗೆ ಶತ್ರುಗಳು ಎಂದು ಕರೆಯಿತು. ಅವರ ಯೋಜಿತ ಪ್ರತಿಭಟನೆಯನ್ನು ತ್ಯಜಿಸಿರುವುದಾಗಿ ಅವರು ನಂತರ ಪ್ರಕಟಿಸಿದರು. === ಭದ್ರತಾ ಕಾರ್ಯಾಚರಣೆಗಳು ಮತ್ತು ಬಂಧನಗಳು === ಮಾರ್ಚ್ ಫಾರ್ ದಿ ಆಲ್ಟರ್ನೇಟಿವ್ ಕುರಿತ ರಾಲಿಯಲ್ಲಿ ೬೦ ಜನರನ್ನು ಬಂಧಿಸಲಾಯಿತು. ವಿವಾಹದ ಅವಧಿಯಲ್ಲಿ ಕೇಂದ್ರ ಲಂಡನ್ ಪ್ರವೇಶಿಸುವುದನ್ನು ತಪ್ಪಿಸಿ ಅವರಿಗೆ ಜಾಮೀನು ಷರತ್ತುಗಳನ್ನು ವಿಧಿಸಲಾಯಿತು. ೨೦೧೧ರ ಏಪ್ರಿಲ್ ೨೮ರಂದು, ರಾಜಕೀಯ ಕಾರ್ಯಕರ್ತ ಕ್ರಿಸ್ ನೈಟ್ ಮತ್ತು ಇನ್ನೂ ಇಬ್ಬರನ್ನು ಸ್ಕಾಟ್‌ಲ್ಯಾಂಡ್ ಯಾರ್ಡ್ ಪೊಲೀಸರು ಬಂಧಿಸಿದರು. ಸಾರ್ವಜನಿಕ ಕೆಡುಕು ಮತ್ತು ಶಾಂತಿ ಉಲ್ಲಂಘನೆಗೆ ಸಂಚು ಮಾಡಿದ ಅನುಮಾನದ ಮೇಲೆ ಅವರನ್ನು ಬಂಧಿಸಲಾಗಿತ್ತು. ಮೂವರು ವಿವಾಹಕ್ಕೆ ಹೊಂದಿಕೆಯಾಗುವಂತೆ ಕೇಂದ್ರ ಲಂಡನ್‌ನಲ್ಲಿ ಸ್ಥಳೀಯವಾಗಿ ತಯಾರಿಸಿದ ಶಿರಚ್ಛೇದ ಯಂತ್ರದೊಂದಿಗೆ ಪ್ರಿನ್ಸ್ ಆಂಡ್ರಿವ್ ಅವರ ಅಣಕು ಮರಣದಂಡನೆಗೆ ಯೋಜಿಸಿದ್ದರು. ಶಿರಚ್ಛೇದ ಯಂತ್ರವು ಕಾರ್ಯಸಾಧ್ಯವಾಗಿದ್ದರೂ, ಅದಕ್ಕೆ ಬ್ಲೇಡ್ ಕೊರತೆಯಿತ್ತು. ವಿವಾಹದ ದಿನ ಮೆಟ್ರೋಪಾಲಿಟನ್ ಪೊಲೀಸ್ ಸೇವೆಯು ಪೂರ್ವಭಾವಿ ಕ್ರಮಗಳನ್ನು ಕೈಗೊಂಡು, ಸರ್ವವ್ಯಾಪಕ ನಿಲ್ಲಿಸಿ ಶೋಧಿಸುವ ಅಧಿಕಾರಗಳನ್ನು ಬಳಸಿಕೊಂಡು ಐವತ್ತೇಳು ಜನರನ್ನು ಬಂಧಿಸಿದರು. ಇವರಲ್ಲಿ ಹದಿಮೂರು ಅರಾಜಕತಾವಾದಿಗಳು ಸೇರಿದ್ದು, ಇವರನ್ನು ರಾಜಪ್ರಭುತ್ವವಿರೋಧಿ ಭಿತ್ತಿಪತ್ರಗಳನ್ನು ಮತ್ತು ಅನುಮಾನಾಸ್ಪದ ಉಪಕರಣವನ್ನು ಹೊಂದಿದ್ದಕ್ಕಾಗಿ ಬಂಧಿಸಲಾಯಿತು. ಸಾಂಬಿ ವೇಷವನ್ನು ಧರಿಸಿದ್ದ ಮೂವರು ಸೇರಿ ಐದು ಜನರನ್ನು ಬಂಧಿಸಲಾಯಿತು. ಅವರು ಸ್ಟಾರ್‌ಬಕ್ಸ್ ಶಾಖೆಗೆ ಪ್ರವೇಶಿಸಿದಾಗ, ಶಾಂತಿ ಉಲ್ಲಂಘನೆಗೆ ಯೋಜಿಸಿದ್ದಾರೆಂಬ ಅನುಮಾನದ ಮೇಲೆ ಬಂಧಿಸಲಾಯಿತು. ಸೋಹೊ ಚೌಕದಲ್ಲಿನ ಶಾಂತಿಯುತ ಪ್ರತಿಭಟನೆಯಲ್ಲಿ ಸಾಮಾನ್ಯ ಉಡುಪಿನಲ್ಲಿದ್ದ ಪೊಲೀಸರು ವ್ಯಕ್ತಿಯೊಬ್ಬನನ್ನು ಹಿಡಿದು ಬಂಧಿಸಿದರು. ಅವನು ಕ್ರಿಮಿನಲ್ ಹಾನಿ ಉಂಟುಮಾಡುವ ವಸ್ತುಗಳನ್ನು ಹೊಂದಿದ್ದನು ಎಂದು ಮುಖ್ಯ ಇನ್‌ಸ್ಪೆಕ್ಟರ್ ಜಾನ್ ಡೇಲ್ ಹೇಳಿದರು. ಒಟ್ಟಾರೆ ಭದ್ರತಾ ಕಾರ್ಯಾಚರಣೆಯನ್ನು ವಿಸ್ಮಯಕರ ಯಶಸ್ಸು ಎಂದು ಪೊಲೀಸರು ವರ್ಣಿಸಿದರು. ಗ್ಲಾಸ್ಗೊನ ಕೆಲ್ವಿನ್‌ಗ್ರೋವ್ ಪಾರ್ಕ್‌ನ ಅನಧಿಕೃತ ಬೀದಿ ಸಂತೋಷಕೂಟದಲ್ಲಿ ಇಪ್ಪತ್ತೊಂದು ಜನರನ್ನು ಬಂಧಿಸಲಾಯಿತು. ಸ್ಟ್ರಾತ್‌ಕ್ಲೈಡ್ ಪೊಲೀಸರ ಪ್ರಕಾರ ಸಂಪೂರ್ಣ ಅಸ್ವೀಕಾರಾರ್ಹ ಮಟ್ಟಗಳಲ್ಲಿ ಅವರು ಪಾನೋನ್ಮಮತ್ತರಾಗಿರುವುದು ಕಂಡುಬಂತು. ಕೆಲ್ವಿನ್‌ಗ್ರೋವ್ ಘಟನೆಯಲ್ಲಿ ಭಾಗವಹಿಸಲು ತೆರಳುತ್ತಿದ್ದ ಪೊಲೀಸ್ ವ್ಯಾನ್ ಕ್ಯಾಬ್‌ವೊಂದಕ್ಕೆ ಡಿಕ್ಕಿ ಹೊಡೆದಿದ್ದರಿಂದ ಮೇ ೧೯ರಂದು ಟ್ಯಾಕ್ಸಿ ಚಾಲಕನೊಬ್ಬ ಮೃತಪಟ್ಟ. == ಮಧುಚಂದ್ರ == ಅವರ ವಿವಾಹದ ಮರುದಿನವೇ ದಂಪತಿ ಮಧುಚಂದ್ರಕ್ಕೆ ತೆರಳುತ್ತಾರೆಂಬ ವರದಿಗಳ ನಡುವೆಯೂ ಪ್ರಿನ್ಸ್ ವಿಲಿಯಂ ತಕ್ಷಣವೇ ತಮ್ಮ ಶೋಧ ಮತ್ತು ರಕ್ಷಣೆ ಪೈಲಟ್ ಕರ್ತವ್ಯಕ್ಕೆ ಹಿಂದಿರುಗಿದರು ಮತ್ತು ದಂಪತಿ ವಿವಾಹದ ನಂತರ ೧೦ ದಿನಗಳವರೆಗೆ ತೆರಳಲಿಲ್ಲ. ಮಧುಚಂದ್ರದ ಸ್ಥಳವನ್ನು ಆರಂಭದಲ್ಲಿ ಗೌಪ್ಯವಾಗಿಡಲಾಗಿತ್ತು. ಕ್ಯಾಥರಿನ್‌ಗೆ ಕೂಡ ತಾವು ಎಲ್ಲಿಗೆ ತೆರಳುತ್ತಿದ್ದೇವೆಂಬುದು ತಿಳಿದಿರಲಿಲ್ಲ. ಯಾವುದಾದರೂ ಬೆಚ್ಚಗಿರುವ ಸ್ಥಳಕ್ಕೆ ತೆರಳಲು ಕ್ಯಾಥರೀನ್ ಬಯಸಿದ್ದಾರೆಂಬ ತಿಳಿವಳಿಕೆಯಿಂದ ಮತ್ತು ಬೆಚ್ಚಗಿನ ಹವಾಮಾನದ ಬಟ್ಟೆ ಖರೀದಿಸುವ ಅವರ ಹಾಜರಿಗಳಿಂದ ಊಹಾಪೋಹವು ಹರಡಿತು. ದಂಪತಿ ದಕ್ಷಿಣ ಅಮೆರಿಕ, ಜೋರ್ಡಾನ್ ಮತ್ತು ಕೀನ್ಯ ಮುಂತಾದ ಸ್ಥಳಗಳಿಗೆ ತೆರಳಬಹುದೆಂದು ಮಾಧ್ಯಮ ಊಹಾಪೋಹ ಮಾಡಿದ್ದರೂ, ದಂಪತಿಯು ಸೈಚೆಲ್ಲೇಸ್ ಖಾಸಗಿ ದ್ವೀಪದ ಏಕಾಂತ ವಿಲ್ಲಾದಲ್ಲಿ ೧೦ ದಿನಗಳ ಕಾಲ ಮಧುಚಂದ್ರಕ್ಕೆ ತೆರಳಲು ಅಂತಿಮವಾಗಿ ನಿರ್ಧರಿಸಿದರು. ವಿಲಿಯಂ ಅವರ RAFಕರ್ತವ್ಯಗಳಿಂದ ಮತ್ತು ದಂಪತಿಯ ಅಧಿಕೃತ ಕೆನಡಾ ಮತ್ತು ಅಮೆರಿಕದ ನಿಗದಿತ ಪ್ರವಾಸಗಳಿಂದ ಮಧುಚಂದ್ರದ ಕಾಲಾವಧಿಯನ್ನು ಸೀಮಿತಗೊಳಿಸಲಾಯಿತು. == ಉಲ್ಲೇಖಗಳು‌‌ == == ಬಾಹ್ಯ ಕೊಂಡಿಗಳು‌‌ == ಟೆಂಪ್ಲೇಟು: ದಿ ಅಫೀಷಿಯಲ್ ರಾಯಲ್ ವೆಡ್ಡಿಂಗ್ 2011 ವೆಬ್‌ಸೈಟ್ ಫಾರ್ ಪ್ರಿನ್ಸ್ ವಿಲಿಯಂ ಎಂಡ್ ಕೇಟ್ ಮಿಡಲ್‌ಟನ್ ಅಫೀಷಿಯಲ್ ವೆಡ್ಡಿಂಗ್ ಪ್ರೋಗ್ರಾಂ – ಅವೈಲೇಬಲ್ ಇನ್ , , ಆರ್ ಫ್ಲಾಷ್ ವರ್ಷನ್ಸ್ ಕಂಪ್ಲೀಟ್ ಕವರೇಜ್ ಆಫ್ ದಿ ವೆಡ್ಡಿಂಗ್ ಆಫ್ ಪ್ರಿನ್ಸ್ ವಿಲಿಯಂ ಎಂಡ್ ಕ್ಯಾಥರೀನ್ ಮಿಡಲ್‌ಟನ್ ಆನ್ ದಿ ಗವರ್ನ್‌ಮೆಂಟ್ ರಾಯಲ್ ವೆಡ್ಡಿಂಗ್ ವೆಬ್‌ಸೈಟ್ ರಾಯಲ್ ವೆಡ್ಡಿಂಗ್ ಇನ್ಫರ್ಮೇಷನ್ ಫ್ರಂ ದಿ ಮೆಟ್ರೋಪಾಲಿಟನ್ ಪೊಲೀಸ್ ರಾಯಲ್ ವೆಡ್ಡಿಂಗ್ ಇನ್ಫರ್ಮೇಷನ್ ಫ್ರಂ ದಿ ರಾಯಲ್ ಪಾರ್ಕ್ಸ್ 15 2011 ವೇಬ್ಯಾಕ್ ಮೆಷಿನ್ ನಲ್ಲಿ. ರಾಯಲ್ ವೆಡ್ಡಿಂಗ್ ಇನ್‌ಫರ್ಮೇಷನ್ ಫ್ರಂ ವಿಸಿಟ್ ಲಂಡನ್ ಕೇಟ್ ಎಂಡ್ ವಿಲಿಯಂ: ಆಫ್ಟರ್ ದಿ ವೆಡ್ಡಿಂಗ್ 3 2011 ವೇಬ್ಯಾಕ್ ಮೆಷಿನ್ ನಲ್ಲಿ. - ಲೈಫ್ ಮ್ಯಾಗಜಿನ್ ಸ್ಲೈಡ್ ಷೋ ಸ್ಥಳೀಯ ಮಾಧ್ಯಮ ಪ್ರಸಾರ: , ಗಾರ್ಡಿಯನ್, 30 2011 ವೇಬ್ಯಾಕ್ ಮೆಷಿನ್ ನಲ್ಲಿ., ದಿ ಟೆಲಿಗ್ರಾಫ್ 25 2011 ವೇಬ್ಯಾಕ್ ಮೆಷಿನ್ ನಲ್ಲಿ., ರಾಯಲ್ ಇನ್‌ಸೈಟ್ ವಿದೇಶಿ ಮಾಧ್ಯಮ ಪ್ರಸಾರ: (ಯುನೈಟೆಡ್ ಸ್ಟೇಟ್ಸ್), 6 2011 ವೇಬ್ಯಾಕ್ ಮೆಷಿನ್ ನಲ್ಲಿ. (ಕೆನಡಾ) "ರಾಂಪಿಂಗ್ ಅಪ್ ಟು ದಿ ರಾಯಲ್ ವೆಡ್ಡಿಂಗ್" ದಿ ಬಿಗ್ ಪಿಕ್ಚರ್ ದಿ ಬಾಸ್ಟನ್ ಗ್ಲೋಬ್ . ಎಪ್ರಿಲ್ ೨೭, ೨೦೧೧ "ದಿ ರಾಯಲ್ ವೆಡ್ಡಿಂಗ್" ದಿ ಬಿಗ್ ಪಿಕ್ಚರ್ ದಿ ಬೋಸ್ಟನ್ ಗ್ಲೋಬ್ . ಎಪ್ರಿಲ್ ೨೯, ೨೦೧೧